گفتوگۆی چەترپرێس لەگەڵ سەلام ناوخۆش سەبارەت بە زمانی ستاندارد – Denegkan\nbyسه‌لام\tMarch 24, 2013\tزمان\nسه‌لام ناوخۆش: ده‌سه‌ڵات جورئه‌تی ئه‌وه‌ی نییه، زارێك له زاره‌كان بكات به‌ستاندارد\nسه‌لام ناوخۆش، شاره‌زا و پسپۆڕی بواری زمان له‌م دیمانه تایبه‌ته‌ی “چه‌ترپرێس”دا باسی له گرنگی زمان و دروستنه‌بوونی زمانی ستاندار(یه‌كگرتوو) ی كرد و رایگه‌یاند: ئێستا ئێمه مه‌رجه‌كانی ده‌وڵه‌ت بوونمان تێدا، كه‌چی هێشتا ده‌وڵه‌تمان نییه. زمانی ستاندار له ده‌وڵه‌ت گرنگتره، چوونكه هه‌ر زمانه تاكه‌كانی كۆمه‌ڵگه هه‌مووی كۆبكاته‌وه. وه به‌شیاویشی ده‌زانێت دیالێكتی ناوه‌ڕاست بكرێته زمانی ستاندارد (فه‌رمی)، چوونكه مه‌رجی ستانداردبوون (فه‌رمیبوون) ی تێدایه.\nچه‌تر: گومان له‌وه‌دا نییه، كه زمان ناسنامه و كۆڵه‌كه‌ی رووحی بوونه. هه‌ر زمانه گوزارشت له كه‌سایه‌تی تاك و بنیاتنانی كۆمه‌ڵگه و نه‌ته‌وه ده‌كات. زۆر جار ده‌وترێت به‌شێك له زمانه‌كانی جیهان مردوون و به‌تێپه‌ڕبوونی كات پوكانه‌ته‌وه و قسه‌كه‌ریان نه‌ماوه، ئه‌مه پرسیاره‌كه‌یه واتا چۆن زمان ده‌مرێت؟\n– به‌ڕاستی زمان له زۆر شتدا له مرۆڤ ده‌چێت. چۆن مرۆڤ قۆناغی هه‌یه، وه له كۆتا قۆناغیشدا ده‌مرێت، كه ئه‌مه قه‌ده‌ری خۆیه‌تی، كه ده‌بێت هه‌موو مرۆڤێك بمرێت. به‌هه‌مان شێوه‌یش زمانیش وایه. بۆ نموونه زۆربه‌ی زمانانی جیهانی پێشوو، كه ده‌سه‌ڵاتێكی زۆریان هه‌بووه، زمانێكی وه‌ك (لاتینی) له (ئه‌وروپا) پێشتر زمانی (ئینگلیزی، فه‌ڕه‌نسی، ئه‌ڵمانی، ئیتالی) ئه‌وان هیجیان نه‌بوونه، به‌ڵكو زمانی (لاتینی) زمانی سیاسه‌ت و ئه‌ده‌ب و كه‌نیسه بووه. به‌ڵام كاتێك له سه‌رده‌می بوژاندنه‌وه كه پێده‌وترێت (رێنساس) كه (رێنساس)،یان له‌سه‌ر زمانی (لاتینی) كرد. (ئه‌وروپا) پێشتر به‌یه‌ك نه‌ته‌وه ته‌ماشا ده‌كرا، پێت شه‌رم بوو یه‌كێك بڵێت” من ئیتاڵیم، من فه‌ڕه‌نسیم” تا دوایی، به‌ڵام له سه‌رده‌می (رێناس) دا وای لێهات به‌ڕاستی یه‌كێك ده‌یوت” من فه‌ڕه‌نسیم، من ئیتاڵییم)” به‌ڵام له‌هه‌مان كاتیشدا بره‌وی به زمانی خۆی ده‌دا. ئه‌مه وای لێهات به‌كارهێنانی زمانی لاتینی به‌ره‌و نه‌مان رۆیشت. ئیتر ئه‌و زمانه به‌ڕاستی به‌ره‌و مردن رۆیشت. خاڵێكی تری زمان مردن زمانی ( سۆمه‌ری، بزماری، رۆمانی) وه‌ربگره كه ئه‌مانه هیجیان له ئه‌مڕۆدا نه‌ماون. ساڵانه، یان چه‌ند ساڵێك جارێك له (یونسكۆ) لیستێك ده‌رده‌كه‌ن به ناوی (ئه‌و زمانانه‌ی مردوون). بیر له‌وه ده‌كه‌ینه‌وه كه ئه‌و زمانانه چۆن ده‌مرن، نه‌وه‌ك مردنی وه‌ك مردنی ئێمه، به‌ڵكو له ئه‌نجامی ئه‌وه‌ی كه مرۆڤه‌كان ئه‌و زمانه به‌كاربهێنن. ئێستا له وڵاتێكی وه‌ك (هندستان) ئه‌وه‌نده‌ی، كه گرنگی به زمانی (ئینگلیزی) ده‌ده‌ن هێنده گرنگی به زمانی خۆیان ناده‌ن. بۆیه چه‌ند ساڵێكی تر یان چه‌ند سه‌ده‌یه‌كی تر به‌مشێوه‌یه بڕوات ئه‌وا بێگومان زمانی (هندی) ده‌مرێت. بۆیه ئه‌گه‌ر به‌روادی فیلمه‌كۆنه‌كانی (هندی) و فیلمه‌نوێیه‌كانیان بكه‌ین ئه‌وا ده‌بینین فیلمه‌كۆنه‌كانیان به زمانی (هندی) یه، به‌ڵام فیلمه‌نوێیه‌كانیان زمانی (ئینگلیز) یان به‌سه‌ر دا زاڵه. واتا زۆربه‌ی كاره‌كته‌ره‌كان به زمانی (ئینگلیزی) قسه ده‌كه‌ن. زمان بێجگه له‌وه‌ی ناسنامه‌ی رۆشنبیری كه‌سه‌كانه. ئه‌و دیارده‌یه وای لێده‌كات زمانی خۆی، كه جاران چۆن یه‌كێك لای شه‌رم بوو كه خه‌ڵكی (كه‌لار) یان (هه‌ولێر)ه، زمانی خۆی به‌كاربهێنێت. ناجار ئه‌و زمانه‌مان به‌كار ده‌هێنا كه ئه‌مڕۆ شیعری پێده‌وترێت. وه‌ك پَشتریش له مێژووی شیعری كوردییدا كه شیعری (كلاسیك) هه‌ر به ئه‌م زمانه‌ی ئه‌مڕۆ نووسراوه.\nچه‌تر: ده‌وترێت هه‌موو زمانه‌كانی جیهان له‌یه‌ك ئاستدان، ئه‌مه ئه‌وه ده‌گه‌یه‌نێت هیچ زمانێ له زمانێكی تر كه‌متر و زیاتر نییه، باشه ئه‌ی چی زمانه‌كان له رووی ده‌وڵه‌مه‌ندی و هه‌ژاریی و كه‌ره‌سته و یه‌كه زمانی و فه‌رهه‌نگ لێك جیا ده‌كاته‌وه؟\n– له رووانگه‌ی (بونیاتگه‌ری)، كه رێبازێكه له رێبازه‌كان ده‌ڵێت” هیچ زمانێك ساده نییه، هیچ زمانێكیش به‌هێز نییه، هه‌موو زمانه‌كان وه‌ك یه‌كن” ئه‌گه‌ر زمانی (ئینگلیزی) به نموونه وه‌ربگرین، ده‌بینین هه‌مووی له (فۆنێم، مۆرفێم، وشه، رسته) پێكهاتووه. كه هه‌موو زمانه‌كان له‌مه‌دا وه‌ك یه‌كن. به‌ڵام دیارده‌یه‌كی تر هه‌یه، وا ده‌كات، كه زمانه‌كان لێك جیاده‌كاته‌وه راده‌ی به‌كارهێنه‌ره‌كانێتی. له هه‌موو ئه‌وروپای ( رۆژئاوا، رۆژهه‌ڵات) دا ئه‌گه‌ر زمانی (ئینگلیزی) بزانیت. ئه‌وا ئیشه‌كانت به‌باشی جێبه‌جێ ده‌بێت، به‌ڵام زمانه‌كانی تر ئه‌و ده‌سه‌ڵاته‌یان نییه. ئه‌مه‌یش له‌وه‌وه هاتووه، كه زۆربه‌ی ته‌كنه‌لۆژیای ئه‌مڕۆ به زمانی (ئینگلیزی) یه، وه گفتووگۆكانیش له ئه‌مڕۆدا له (یوئێن) به زمانی (ئینگلیزی) یه، كه‌واتا هه‌ژموونی زمانی (ئینگلیزی) وای كردووه له زمانی( ئیسپانی، فه‌ڕه‌نسی، ئه‌ڵمانی) جیابكرێته‌وه. وشه‌كانی زمانی (ئینگلیزی) له پێشدا نزیكه‌ی (پێنجسه‌د) وشه بووه، به‌ڵام ئێستا وشه‌كانیان زیاتر له (ملیۆنێك)ه.\nچه‌تر: له ئه‌مڕۆدا كورد خاوه‌نی زمانێكی ستاندار نییه، تا بتوانێت زارێك له زاره‌كان هه‌ڵببژێرێت و بیسه‌پێنێت به‌سه‌ر داموده‌زگانی حكومه‌تدا. ئه‌مه بۆچی؟\n– ئێستا ئێمه مه‌رجه‌كانی ده‌وڵه‌ت بوونمان تێدا، كه‌چی هێشتا ده‌وڵه‌تمان نییه. زمانی ستاندار له ده‌وڵه‌ت گرنگتره، چوونكه زمانه تاكه‌كانی كۆمه‌ڵگه هه‌مووی كۆبكاته‌وه. ئێستا زمانی (ئینگلیزی ) چه‌نده‌ها زاری هه‌یه. به‌ڵام زاری (له‌نده‌ن) كه كاتی خۆی هه‌ڵبژێدراو بوو به ستاندارد. وه له نێو عه‌ره‌به‌كان زمانی قورئان بوو به ستاندارد. به‌ڵام له به‌شی (باشووری كوردستان) سیاسه‌ت تێكه‌ڵی زمان بووه واتا ئێمه ئێستا به هیچ جۆرێك ناتوانین ئیش له‌سه‌ر زمانی ستاندارد بكه‌ین، ئێمه چه‌ند كابینه‌مان هه‌یه كه‌چی تا ئێستا نه‌یانتوانیوه زمانێكی فه‌رمی پێك بهێنن. ده‌سه‌ڵات جورئه‌تی ئه‌وه‌ی نییه، زارێك له زاره‌كان بكات به‌ستاندارد، ئیتر مه‌رج نییه، ئه‌و زاره (هه‌ورامی) یان (بادینی) یان هه‌ر زارێكی تر بێت.\nچه‌تر: ئه‌ی ده‌وترێت ( ئاین) و (به‌رهه‌مه ئه‌ده‌بییه‌كان) هۆكارن بۆ دروستبوونی زمانی ستاندار. كورد خاوه‌نی چه‌ندین به‌رهه‌می ئه‌ده‌بییه, ئه‌ی بۆچی له‌م رێگه‌یه‌وه نه‌یتوانی زمانی ستاندارد پێك بهێنێت؟\nچه‌تر: بۆ مه‌سه‌ی زمانی ستاندارد كورد بییانویه‌ك ده‌دۆزێته‌وه، كه ئاینمان نییه. ئێستا ئه‌گه‌ر ئاینی ئیسلام وه‌ربگرین به نموونه ئه‌وا ده‌بینی (%90) ی ئیسلامه. ئه‌ی ئیتر بۆچی به ئاینی خۆمانی داده‌نێین. ئه‌م رێژه له هه‌ر وڵاتێكدا بێت ئه‌وه ده‌سه‌لمێنێت كه خه‌ڵكه‌كه ئه‌و دینه‌ی هه‌یه. زمانی (ئافێستا) و (ئینجیل) كه خه‌ڵك زۆر قسه‌ی له‌سه‌ر ده‌كه‌ن به‌ڵام له راستیدا ئه‌مانه هیجیان كوردی نیین. له هه‌موو سه‌یرتریش ئه‌وه‌یه، كه ئه‌م ئاینانه نه‌ته‌وه‌یین و تایبه‌ت به نه‌ته‌وه. ئه‌گه‌ر ته‌ماشای (ئینجیل) بكه‌ین به پێی ده‌قی قورئان هاتووه كه تایبه‌ته به جوله‌كه.\nئه‌گه‌ر ته‌ماشای (ئاڤێستا) یش بكه‌ین پێش ئه‌وه‌ی، كه ئیسلام بگاته (ئێران) و ده‌وروبه‌ری له (331) پێش میلاك (ئه‌سكه‌نده‌ری مه‌كدۆنی) هه‌رچی (ئاڤێستا) هه‌بوو هه‌موویانی سوتاند، كه‌واتا پێش ئه‌وه‌ی (هه‌زار) ساڵ ئیسلام بگاته (كوردستان) و (ئێران) له‌و كاته (ئاڤێستا) نه‌مابوو ئه‌گه‌رئاسمانیش ببوایه. ئاڤێستا جارێكی تر له سه‌رده‌می (ساسانییه‌كان) نووسرایه‌وه. وه‌ك چۆن ئاینی (ئینجیل) خۆی ئاسمانییه. بۆیه ئاین مه‌رج نییه بۆ دروستبوونی زمانی ستاندارد. ده‌توانین بڵێن ده‌قێكی ئه‌ده‌بی، یان بارودۆخێكی سیاسی وای لێده‌كات. ئه‌و شته‌ی كه كه‌م قسه‌ی لێكراوه پلانی زمانه، ئه‌گه‌ر ئه‌م پلانه په‌یڕه‌و بكه‌ین رێگایه‌كی ئه‌وه‌نده دیموكراسییانه بۆ پێكهێنانی زمانی ستاندار؟\nچه‌تر: پلانی زمان چییه و چۆن ده‌بێت؟\n– پلانی زمان (پێنج) قۆناغه، زارێك له زاره‌كان هه‌ڵده‌بژێدرێت، بۆیه بۆ ئه‌و كه‌سانه‌ی كه هه‌ڵیده‌بژێرن ده‌بێت تایبه‌تمه‌ند ببن به زمانه‌وه. ده‌بێت زانا و پسپۆڕ ببن له بواری زماندا كه بزانن كام زار ده‌وڵه‌نده له زاره‌كانی تری زمانی كوردی. دواتر ده‌بێت موتوربه‌ی بكه‌یت. ئه‌م زارانه ئه‌گه‌ر بێیت له ئاستی (وشه‌سازی) یه‌وه، ده‌كرێت وشه‌یه‌كی زۆر له زاره‌كانی تر وه‌ربگرین و موتوربه‌ی بكه‌ین. قۆناغێكی تر ئه‌وه‌یه كه حكومه‌ت رۆڵی تێدا ده‌بینێت ده‌بێت پلانه‌كه جێبه‌جی بكات. كۆتا قۆناغیش ئه‌وه‌یه كه راپرسییه‌ك به خه‌ڵك بكرێت تا بزانرێت ئه‌و زاره‌ی هه‌ڵبژێدراوه رازی ده‌بن پێی یان نا. بۆیه ده‌بێت له ئه‌مڕۆدا پلانی زمانی جێبه‌جێ بكه‌ین.\nچه‌تر: ئێستا كوردانی باشوور به دوو زمانیی (جووتستاندار)ی ده‌نووسن و ده‌خوێننه‌وه و ته‌ناته‌ت له كه‌ناڵه‌راگه‌یانده‌كانیشدا ئه‌م حاڵه‌ته به روونی هه‌ستی پێده‌كرێت. . ده‌پرسین ئه‌مه هه‌نگاوێكه بۆ پێك هێنانێكی زمانێكی یه‌كگرتوو (ستاندارد)، یان هۆكاری سیاسی و حیزبی له پشته‌وه‌یه؟\nده‌توانم بڵێم یه‌ك نه‌ته‌وه له هه‌موو جیهاندا نییه، كه دوو ستانداردی هه‌بێت، له باشووری كوردستاندا خه‌ڵك به هه‌ڵه له مه‌سه‌له‌ی زمانی ستاندارد گه‌یشتووه. وا ده‌زانێت، ئه‌گه‌ر زارێك كرایه ستاندار زاره‌كه‌ی تر ده‌بێته پله (یه‌ك) و پله (دوو)، یان پله (سێ) به‌هیچ شێوه‌یه‌ك وانییه. فه‌رمیبوون، یان نیشتمانیبوون، یان ستانداردبوون له ته‌نیا له قۆناغێكی په‌روه‌رده‌دایه، ئه‌و كتێبانه‌ی كه له په‌روه‌رده‌دا هه‌یه هه‌مووی به ئه‌و زمانه بنووسرێته‌وه كه هه‌موومان له‌سه‌ری هاوڕاین. ئه‌وه پێده‌وترێت زمانی ستاندارد. ئینجا كه زمانه ستاندارده‌كه پێكهێنرا ئاساییه هه‌ر كه‌س به زمانی ناوچه‌ی قسه بكات. زمانی ستاندار قسه‌ی پێناكرێت، به‌ڵكو پێده‌نووسرێت. بۆیه زۆر ئاساییه هه‌ركه‌س له به زمانی ناوچه‌كه‌ی خۆی شیعر، یان رۆمان بنووسێت. ئه‌وه‌ی گرنگه كه پێشتریش باسم كرد ئه‌وه‌یه كه له داموده‌زگاكانی په‌روه‌رده‌دا ده‌بێت یه‌ك زمان هه‌بێت.\nچه‌تر: محه‌مه‌دی مه‌لا كریم له باره‌ی دروستووبوونی زمانی كوردییه‌وه ده‌ڵێت ” ده‌بێت رۆژگار ئه‌و زمانه دروستبكات” ئه‌م قسه‌یه‌ی كاكه حه‌مه‌ی مه‌لا كریم ئه‌وه ده‌گه‌یه‌نێت زمانی ستاندارد به رێكه‌وت دروست ده‌بێت، تۆ ئه‌م بۆچوونه چۆن لێك ده‌ده‌یته‌وه؟\n– ئه‌م رۆژانه شتێكی زۆر سه‌یرم خۆێنده‌وه كه ئه‌ندامپه‌رله‌مانێكی هاوپه‌یمانی نیشتمانی له عه‌ره‌ب ,گوتی” كورد ئه‌گه‌ر ئه‌مڕۆ نه‌توانێت ده‌وڵه‌تێك دروستبكات، ئه‌وا له ئاینده‌دا هه‌رگیز ناتوانێت ده‌وڵه‌ت دروست بكات” من رێزم بۆ كاكه حه‌مه‌ی مه‌لا كریم هه‌یه، له‌به‌ر ئه‌وه من شتێك ده‌ڵێم ره‌نگه پێچه‌وانه‌ی كاكه حه‌مه بێت. له په‌رله‌مانی عێڕاق نووسراوه “ئه‌نجوومه‌نی نوێنه‌ران” من ئه‌وه‌نده‌ی، كه له عه‌ره‌به‌كان گه‌یشتبم ئه‌وانه‌ی ده‌سڵاتدارن. سبه‌ی ئه‌گه‌ر ده‌سه‌ڵاتیان زۆر بێت لێمان ده‌پرسن كام ئه‌نجوومه‌نی نوێنه‌ران بیكه‌ینه (سۆرانی) ، یان (بادینی) یان بیكه‌نه (هه‌ورامی) ئه‌وكات سه‌دان كێشه‌ت بۆ ده‌دۆزنه‌وه. من باوه‌ڕێكی ترم هه‌یه ئه‌و شوێنانه‌ی پێده‌وترێت ناوچه‌جێناكۆكه‌كان واتا ئه‌و ناوچانه‌ی له كوردستان دابڕێندراون له كوردستان. نه به‌شه‌ڕ و نه به سیاسه‌ت ئه‌و ناوچانه ناگه‌ڕێنه‌وه بۆ سه‌ر كوردستان، به‌ڵام به زمان ده‌توانین ئه‌و زمانانه بگه‌ڕینینه‌وه. زۆربه‌ی ئه‌و كاسانه‌ی كه له‌وێ دانیشتوون، ئه‌گه‌ر كورد نه‌بن به‌شێوه‌یه‌ك ئاماده‌نیین به كوردی قسه ناكه‌ن. تووركمانێك، یان عه‌ره‌بێك به كوردی قسه ناكات، به‌ڵام كورده‌كه ئاماده ئامادیه به كوردی قسه بكات. واتا ده‌توانین به ئه‌م شێوه‌یه ناوچه دابڕێندراوه‌كان بگه‌ڕینینه‌وه.\nچه‌تر: ده‌وترێت ده‌زگای ئه‌كادیمیای كوردی ده‌زگایه‌كی ئیفلیجكراوه لایه‌ن حیزبه‌وه و وه‌كو پێویستیش كاره‌كانی خۆی نه‌كردووه. به باوه‌ڕی تۆ ده‌بوو كاری ئه‌كادیمیا چیی ببوایه و چی به ئه‌نجام بگه‌یانبایه؟\n– سه‌ره‌تا پێویسته، ئه‌وه بزانین كه ئه‌كادیمیای كوردی تایبه‌ت نییه به زمانه‌وه، به‌ڵكو به‌ناو له مێژوو و كولتوور و زمانی كوردی قسه ده‌كات، به‌ڵام زمان مه‌سه‌یه‌كی ترسناكه. تا ئێستا دوو جار ئه‌كادیمیای كۆنفراسی له‌باره‌ی زمانی ستاندارده‌وه به‌ستووه به‌هیچ جۆرێك نه‌گه‌یشتوونه‌ته هیچ ئه‌نجامێك، چوونكه ئه‌ندامانی كۆنفراسه‌كه له‌گه‌ڵ ئه‌وه‌دا نه‌بوون كه زمانی یه‌كگرتوو دروست بێت. پێیان شه‌رم زارێك هه‌ڵبژرین و بیكه‌نه زمانی ستانتدار. بۆ نموونه قسه‌كه‌رانی دیالێكی ژوروو ته‌نیا له كوردستانی باكووردا (20) ملیۆن قسه‌كه‌ریان هه‌یه. له كوردستانی باشووریشدا نزیكه‌ی (شه‌ش) ملیۆن قسه‌كه‌ریان هه‌یه. ئه‌مه ئه‌وه ناگه‌یه‌نێت دیالێكی ژوروو بسه‌پێنین به‌سه‌ر دیالێكته‌كانی تری زمانی كوردییدا. له ساڵی (1923) وه تا ئێستایش دیالێكتی ژوروو نه‌بووه‌ته زمانی په‌روه‌رده. واتا (90) ساڵه ئه‌م زمانه‌مان هه‌یه. له‌سه‌رده‌می (شێخ محمووده) وه دیالێكی ناوه‌ڕاست به‌شێك بووه له په‌روه‌رده‌ی هه‌رێم.\nتێبینی: ئه‌م دیمانه‌یه له مالپه‌ڕی چه‌تر پرێس بڵاوكراوه‌ته‌وه\n1- سه‌لام ناوخۆش به‌كر، له ساڵی (1966) له دێی (زێبارۆك) سه‌ر به پارێزگای (هه‌ولێر) هاتووه‌ته دنیاوه.\n2- له ساڵی (1987) ه‌وه ده‌ستی به‌نووسین له رۆژنامه و گۆڤاره‌كاندا كردووه.\n3- هه‌تا ئێستا نزیكه‌ی (30) كتێبی له بواره جیاجیاكانی (فه‌رهه‌نگ، هزر، زمانه‌وانی، مێژووی سیاسی، وه‌گێڕان) بڵاوكردووه‌ته‌وه.\n4- ئێستا پڕۆفیسیۆری یاریده‌ره له زانكۆی (سه‌لاحه‌دین) و له هه‌مان كاتیشدا خوێندكاری دكتۆرایه له به‌ریتانیا.\nسه‌روه‌ر سه‌عدوڵڵا- چه‌ترپرێس\nPrevious هەڵبژارن لە بەرامبەر ئەگەری درێژەدان بە سیاسەتی فیفتی بە فیفتی…\nNext خه‌باتی چه‌كداری له‌قه‌ندیل به‌رده‌وام ده‌بێت


14.12.2019 01:33 PM\nسەرۆكی فراكسیۆنی گۆڕان، رایگەیاند، پڕۆژەی چاكسازی چەند خاڵێكی بەهێزی تیادایە و دەشڵێت، ئەوەی ئێستا تەنها یەك خاڵە لە چاكسازی و چاكسازی گرنگ ئەوەیە لە خاڵە سنوریەكان بكرێت.\nعەلی حەمە ساڵح، سەرۆكی فراكسیۆنی گۆڕان، رایگەیاند: لەگەڵ فراكسیۆنەكانی دیكە چەندین ئیزافەی ترمان ھەیە بۆ چاكسازی و جێگیركردنی زۆر خاڵی باشە بۆ خزمەتی گشتی.\nناوبراو ئەوەشی رونكردووەتەوە "ھەر لەم ھەفتەیەدا لەسەر بنەمای بەدواداچون و كاری جدی پەرلەمانی، لە سەرجەم خاڵە سنوریەكان زانیاری گرنگ ئامادەكراوە و بڕیارە كاری جدی لەسەر بكرێت و سەرۆكایەتی حكومەتیش بڕیاری بەدواداچونی داوە".\nسەرۆكی فراكسیۆنی گۆڕان باسی ئەوەشی كردووە لای ئەوان چاكسازی لە خاڵە سنوریەكان، نەوت، باج، وەبەرھێنان، دەرمان ھەنگاوە گرنگەكانی چاكسازین ، ئەوەی ئێستا تەنیا یەك ھەنگاوە چەند خاڵێَكیشی وەك خاڵی بەهێزی پڕۆژەكەی ئێٍستا خستووەتە روو.\nخامنەیی: شکۆی ئەمریکامان شکاند


2764 جار بینراوە 14/12/2019 04:03 PM\nبەرپرسانی پارتی دیموکراتی کوردستان بوونەتە دووبەشەوە لەبارەی کاندیدکردنی شێخ باز بۆ وەزیری سامانە سرووشتییەکان.\nبەگوێرەی زانیارییە بڵاوکراوەکان، شێخ باز کە لە ئێستادا بەڕێوەبەری جێبەجێکارە لە کۆمپانیای کارگروپ و لەچەندین کۆبوونەوەی ئەنجوومەنی وەزیران بەشداری کردووە، کاندیدە بۆ وەزیری سامانە سروشتییەکانی هەرێمی کوردستان.\nهەر بەپێی چەند زانیارییەک لەناو پارتی دیموکراتی کوردستان، دەنگۆی کاندیدکردنی ناوبراوە وەک وەزیری سامانە سرووشتییەکان کێشەی لەناو حزبەکەدا دروستکردووە و بەشێک لە بەرپرسانی پارتی ناڕازیین و لەگەڵ ئەوەدا نین کە شێخ باز ئەو پۆستە وەربگرێت.\nشێخ باز كەریم بەرزنجی، یەكێكە لە بازرگانە گەورەكانی هەرێمی كوردستان، لە ئێستادا سەرۆكی ئەنجومەنی جێبەجێكاری كۆمپانیای كار گروپە، لە دوای لادانی ئاشتی هەورامیش لە پۆستی وەزیری سامانە سروشتییەكان، ناوبراو لە لایەن حكومەتەوە راوێژی پێدەكرێت و هاتۆتە پێشەوە.\nهاوکات؛ ئەمەریكییەكان بە شێوەیەكی ناڕاستەوخۆ پشتگیری شێخ باز دەكەن لە رێگەی باڵوێزخانەكەیان لە عێراق، بە تایبەت ئەو كاتانانەی كێشەی دەبێت لەگەڵ دەسەڵاتدارانی هەرێم و عێراق، چونكە ئەوان پێیانوایە خزمەتێكی زۆری بە كەرتی نەوت و گازو كارەبا كردووە.


📅 01-01-1982 رێکەوت و رووداو (کڕۆنۆلۆژیا)\n📅 کاتی تۆمارکردن Jun 17 2018 4:40PM\n... [ زۆرتر... 👁] ✖ ✖ ✖ 0 1 ✖ 56% ✍ هـ.ب. 17-6-2018 16:40:17\n📕 جوگرافیای دانیشتوان؛ جێگیر و ناجێگیر پەڕتووکخانە\n📅 کاتی تۆمارکردن Jun 11 2018 10:23PM\nد. عەلی لەبیب وەرگێڕانی: سەعید بەشیر خەرپانی  [ زۆرتر... 👁] ✖ ✖ 0 1 ✔ 95% ✍ ز.س. 11-6-2018 22:23:39\n📕 حەللاج هاواری راستەقینەی رەسەنایەتی مرۆڤ پەڕتووکخانە\n📅 کاتی تۆمارکردن Apr 3 2017 4:50AM\nعەلی میر فتروس وەرگێڕانی: سەعید بەشیر مستەفا [ زۆرتر... 👁] ✖ ✖ 0 0 ✔ 68% ✍ هـ.ب. 3-4-2017 4:50:30\n📕 من کوڕی سەدام بووم.!! پەڕتووکخانە\n📅 کاتی تۆمارکردن Jul 22 2018 10:40AM\nلەتیف یەحیا جیرۆکی ئەو پێنج ساڵە دەگێڕێتەوە کە ل [ زۆرتر... 👁] ✖ ✖ 0 1 ✔ 97% ✍ ز.س. 22-7-2018 10:40:24\n📕 موعاویەی کوڕی ئەبو سوفیان؛ دامەزێنەری دەوڵەتی ئومەوی پەڕتووکخانە\n📅 کاتی تۆمارکردن Mar 23 2018 10:56AM\nوەرگێڕانی: سەعید بەشیر [ زۆرتر... 👁] ✖ ✖ 0 1 ✔ 70% ✍ ن.ئـ. 23-3-2018 10:56:10\n📕 موقەدیمەی ئیبن خەلدون؛ بەرگی 1 پەڕتووکخانە\n📅 کاتی تۆمارکردن Mar 9 2019 6:48PM\nنووسینی: عبدالرحمن ابن خلدون وەرگێڕانی: سەعید بەش [ زۆرتر... 👁] 📕 ✖ 0 0 ✔ 99% ✍ ز.س. 9-3-2019 18:48:40\n📕 موقەدیمەی ئیبن خەلدون؛ بەرگی 2 پەڕتووکخانە\nنووسینی: عبدالرحمن ابن خلدون وەرگێڕانی: سەعید بەش [ زۆرتر... 👁] 📕 ✖ 0 1 ✔ 99% ✍ ز.س. 9-3-2019 18:48:40\n🔣 مۆنۆمێنتی هەڵەبجە هەمەجۆرە\n📅 کاتی تۆمارکردن Sep 9 2009 5:00PM\n👁 ئەم بابەتە 17,812 جار بینراوە\nساڵی 2003 دروست کراوە و چەندین بەڵگە و زانیاری و و [ زۆرتر... 👁] ✖ ✖ 0 0 ✔ 76% ✍ هـ.ب. 9-9-2009 17:00:31\n📕 هاوشێوەکەی سەدام پەڕتووکخانە\n📅 کاتی تۆمارکردن Mar 5 2019 9:48PM\nنووسینی: میخائیل ڕەمەزان وەرگێڕانی : سەعید بەشیر [ زۆرتر... 👁] 📕 ✖ 0 0 ✔ 99% ✍ ز.س. 5-3-2019 21:48:02


سەربازێکی پیرانشاری کۆتایی بە ژیانی خۆی هێنا\n13:52 - 19 بانەمەڕ 2722\nڕۆژی یەکشەممە ١٨ی بانەمەڕ، سەربازێک بە ناوی "کامیار عەبدوڵڵاهی" کوڕی محەممەد خەڵکی گوندی "قزقەپانـ"ـی شاری پیرانشار، دەستی دایە خۆکوژی و کۆتایی بە ژیانی خۆی هێنا.\nبە وتەی سەرچاوەیەکی ئاگادار، ئەو سەربازە لە ڕێگای خۆهەڵواسینەوە هەوڵی خۆکوژی داوە.\nبە وتەی ئەو سەرچاوەیە، کامیار عەبدوڵڵاهی پاش هاتنە مەرەخەسی دەستی داوەتە خۆکوژیی.\nهەتا کاتی بڵاوبوونەوەی ئەم هەواڵە، لە هۆکاری خۆکوژی ئەو سەربازە کوردە، هیچ زانیارییەک بە دەست نەهاتووە.\nلەو پەیوەندییەدا، مانگی خەزەڵوەری ساڵی ڕابردوو، سەربازێکی کورد بە ناوی "نەریمان شابازی" دانیشتووی گەڕەکی "شەریف‌ئاوا"ی شاری تیکاب، لە بەندەرعەباس بە چەک تەقەی لە خۆی کرد و کۆتایی بە ژیانی خۆی هێنابوو.


ئامانج بابانی - ویکیپیدیا، ئینسایکڵۆپیدیای ئازاد\nئامانج محەممەد نووری\n(١٩٧٩-0٨-٢٥) ٢٥ی ئابی ١٩٧٩\n١٦ی تشرینی یەکەمی ٢٠١٩(٢٠١٩-10-١٦) (٤٠ ساڵ ژیاوە)\nلانە محەممەد ساڵح\nئامانج بابانی (لەدایکبووی ٢٥ی ئابی ١٩٧٩–مردووی ١٦ی تشرینی یەکەمی ٢٠١٩) ڕۆژنامەوانێکی کورد بوو. وەک پێشکەشکار لە کەناڵی ئێن ئاڕ تی کاری دەکرد. لە شەوی ١٦ی تشرینی یەکەمی ٢٠١٩ لەگەڵ ھاوسەر و منداڵە تەمەن پێنج ساڵانەکەی لە ڕووداوێکی نادیاردا کوژران. پۆلیسی سلێمانی لە کۆنگرەیەکی ڕۆژنامەوانیدا ئامانج بابانی بە بکوژی خۆی و خێزانەکەی دانا.\n^ "سياسةجدل بالعراق.. هل قُتل أم انتحر إعلامي كردي وعائلته؟ 17/10/2019 الجزيرة.نت". Archived from the original on ١٨ی تشرینی یەکەمی ٢٠١٩. Unknown parameter |ڕێکەوتی بەدەستھێنان= ignored (help); More than one of |ناونیشان= and |title= specified (help); Check date values in: |ڕێکەوتی ئەرشیڤ= (help)\n^ "جريمة بـ60 رصاصة.. مقتل صحفيين كرديين ورضيعهما في السليمانيةl 17 أكتوبر 2019 - 12:20 بتوقيت أبوظبي سكاي ميوز عربية". Archived from the original on ٢١ی تشرینی یەکەمی ٢٠١٩. Unknown parameter |ڕێکەوتی بەدەستھێنان= ignored (help); More than one of |ناونیشان= and |title= specified (help); Check date values in: |ڕێکەوتی ئەرشیڤ= (help)\n^ پۆلیسی سلێمانی ڤیدیۆی ساتی گیان لە دەستدانی ئامانج بابانی و خێزانەکەی بڵاوکردەوە، ماڵپەڕی کەی ئێن ئێن، ١٣ی تشرینی دووەمی ٢٠١٩ بڵاوکراوەتەوە.\n^ کەیسی ئامانج بابانی و لانە محەممەد داخرا.. وردەکارییەکەی بخوێنەوە، ماڵپەڕی ناس کورد، ٢٨ی کانوونی دووەمی ٢٠٢٠ بڵاوکراوەتەوە.\n^ دادگای تێھەڵچونەوەی سلێمانی لەبارەی دۆسیەکەی ئامانج بابانی وەڵامی بەڵگەی تاوانی ھەرێم دەداتەوە، ماڵپەڕی ئاوێنە، ٦ی شووباتی ٢٠٢٠ بڵاوکراوەتەوە.\nوەرگیراو لە «https://ckb.wikipedia.org/w/index.php?title=ئامانج_بابانی&oldid=895741»\nئەم پەڕەیە دواجار لە ٢٠:٣٦ی ٢٨ی کانوونی دووەمی ٢٠٢٢ نوێ کراوەتەوە.


كه‌ركوك، 2020، هاوڵاتییه‌كی كاكه‌یی له گونده كاكه‌یی نشیه‌كانی سنوری قه‌زای داقوق فۆتۆ: كاروان ساڵحی\nهاوڵاتیانی كاكه‌یی، هیچ شوێنێكی تایبه‌تیان بۆ خواپه‌رستی نییه وه‌ك له زۆربه‌ی ئایینه‌كانی دیكه‌دا هه‌یه؛ له هه‌ر شوێن و كاتێكدا بێت، په‌رستشی خۆیان ده‌كه‌ن.\nئایین لای كاكه‌یی؛ هێنده‌ی گرنگیدانه به لایه‌نی رۆحی، ئه‌وه‌نده بایه‌خ به‌شوێن و كۆبونه‌وه‌ی به‌كۆمه‌ڵ نادات، له‌گه‌ڵ ئه‌وه‌شدا هه‌ندێكیان نه‌بونی شوێنێكی تایبه‌ت به په‌رستش وه‌ك پشتگوێخستنی په‌یڕه‌وانی ئایینه‌كه لێكده‌ده‌نه‌وه.\n"لە فەلسەفەی ئایینی کاکەیی (یارسان)دا، رۆح زیاتر لە شوێن بایەخی پێدراوە، چونکە هەر شوێنێک پاک بێت، كه غه‌یره كاكه‌یی لێ نه‌بێت دەکرێت مەراسیمی ئایینی تێدا بکرێت" ره‌جه‌ب عاسی (42 ساڵ) وای وت.\nره‌جه‌ب له كاكه‌ییه‌كانی قه‌زای داقوقی كه‌ركوكه و سه‌رۆكی (رێكخراوی میپرا بۆ په‌ره‌پێدان و رۆشنبیری یارسانی)ـیه، ئه‌و ده‌ڵێت هاوشێوه مزگه‌وت و كڵێسا و په‌رستگا، شوێنی تایبەتیان نییە بۆ خواپەرستی و بۆنە ئایینییەكانیان.\nلە فەلسەفەی ئایینی کاکەیی (یارسان)دا، رۆح زیاتر لە شوێن بایەخی پێدراوە\nئایینی كاكه‌یی، كه‌سی دیكه وه‌رناگرێت و بانگه‌وازی نییه، زۆرینه‌ی په‌رستشه‌كانیان به تاك ده‌كرێت نه‌ك به كۆمه‌ڵ.\n"وه‌ك چۆن موسڵمان روگه (قیبله)یان مه‌ككه و ئێزیدی لالشه، ئێمه‌ش (پردێوه‌ر) مان هه‌یه كه حه‌زره‌تی سوڵتان سه‌هاك-ی تێدا به‌خاكسپێردراوه، شوێنێكی پیرۆزه و خه‌ڵك بۆ حه‌ج سه‌ردانی ده‌كه‌ن" به‌وته‌ی ره‌جه‌ب كاكه‌یی.\nئه‌و شوێنه ده‌كه‌وێته نزیكی دووئاو سه‌ر به شارۆچكه‌ی نه‌وسوود له هه‌ورامانی پارێزگای كرماشانی ئێران.\nبه‌پێی به‌دواداچونه‌كانی (كه‌ركوك ناو)، 18 مه‌زارگه‌ی تایبه‌ت به ئایینی كاكه‌یی له عیراق هه‌ن، كه حه‌وتیان ده‌كه‌ونه پارێزگای كه‌ركوك.\nله نێو مه‌زارگه‌كاندا؛ دیارترینیان سه‌ید ئیبراهیم له به‌غدا و سه‌ید بابا یادگار له ئێرانن، كه زۆربه‌ی كاكه‌ییه‌كان به نیه‌تی چاره‌سه‌ری نه‌خۆشی و به‌دیهێنانی خه‌ونه‌كانیان سه‌ردانیان ده‌كه‌ن.\nنه‌ینه‌وا، 2019، مه‌زارێكی ئایینی كاكه‌یی له ده‌شتی نه‌ینه‌وا دوای نۆژه‌نكردنه‌وه‌ی فۆتۆ تایبه‌ت به كه‌ركوك ناو\nكاكەیی؛ بە ئەهلی حەق و یارسانیش ناسراون، ئایینی تایبه‌ت به خۆیان هه‌یه به‌ڵام لە دەستورى عیراقدا بەفەرمى نەناسێنراوە.\nسامی ره‌فعه‌ت (57 ساڵ)، كاكه‌یی دانیشتوی داقوق به (كه‌ركوك ناو)ی وت "كاكه‌یی له ده‌ستوری عیراق و له هه‌رێمی كوردستانیش وه‌ك ئایینێكی سه‌ربه‌خۆ دانی پێدانه‌نراوه، بۆیه هیچ لایه‌نێكی حكومی به‌رپرسیارێتی دروستكردنی شوێنی تایبه‌ت به ئایینه‌كه ناگرێته‌ئه‌ستۆ".\nئه‌و پێیوایه پێویسته شوێنێك هه‌بێت بۆ په‌رستش و كۆبونه‌وه‌ی ئایینی، تا كه‌سانی شاره‌زا سه‌رپه‌رشتی بكه‌ن و هاوڵاتیانی كاكه‌یی مه‌راسیمه ئایینیه‌كانی تێدا به‌ڕێوه‌ببه‌ن.\n"كاكه‌یی، كه‌مینه‌یه‌كی غه‌درلێكراوی پشتگوێخراوه، هه‌ر جاره و ده‌سته‌یه‌ك بۆ به‌رژه‌وه‌ندی خۆی سودمان لێوه‌رده‌گرێت و هیچ بۆ ئایینی كاكه‌یش ناكه‌ن" سامی وای وت.\nكۆرۆنا به‌ربه‌ست بوو له سه‌ردانیكردنی مه‌زارگه و شوێنه پیرۆزه‌كانمان\nبڵاوبونه‌وه‌ی په‌تای كۆرۆنا، كاریگه‌ری له‌سه‌ر په‌یڕه‌وانی ئایینی كاكه‌ییش هه‌بووه، هه‌رچه‌نده ئه‌وان په‌رستشی به كۆمه‌ڵیان نییه تا مه‌ترسی كۆرۆنا رێگریی بكات، به‌ڵام وه‌ك جاران نه‌یانتوانی بچنه سه‌ردانی مه‌زارگه به‌هۆی قه‌ده‌غه‌ی هاتوچۆوه، به تایبه‌ت گه‌شت به‌ره‌و پیرۆزترین مه‌زارگه له ئیران.\n"ئێمه له ماڵه‌وه ده‌توانین خواپه‌رستی بكه‌ین، به‌ڵام كۆرۆنا به‌ربه‌ست بوو له سه‌ردانیكردنی مه‌زارگه و شوێنه پیرۆزه‌كانمان" دایكی ئه‌حمه‌د (41 ساڵ) واده‌ڵێت.\nئه‌و ژنه زیاتر روده‌كاته مه‌زارگه‌ی خان ئه‌حمه‌د (ئیمام ئه‌حمه‌د له كه‌ركوك)، سه‌ید ئیبراهیم له به‌غدا و باوه مه‌حمود له خانه‌قین؛ "چونكه ئه‌و شوێنانه باپیره گه‌وره‌كانی سه‌یده‌كانی كاكه‌یین".\nمه‌زارگه‌ی (سه‌ی زێبار) له گوندی زه‌نقری كاكه‌یی خۆرئاوای داقوق له‌ساڵی 2017 و باوه مه‌حمودیش له خانه‌قین له‌ساڵی 2018دا به‌هۆی ته‌قینه‌وه‌وه زیانی زۆریان به‌ركه‌وت.\nجگه له مه‌زارگه، هۆڵێكی تایبه‌ت له هه‌ڵه‌بجه هه‌یه بۆ بۆنه كۆمه‌ڵایه‌تییه‌كان، به‌ڵام له زۆر ناوچه‌ی دیكه پرسه‌ی مردوه‌كانیش هه‌ر له ماڵان و ژێر خێوه‌تدا داده‌نرێت.\nبه‌پێی یاسای مافی پێكهاته‌كان له هه‌رێمی كورستان؛ ئایینی كاكه‌یی، وه‌ك یه‌كێك له ئاینزاكان هه‌ژماركراوه و دانی پێدانراوه.\nئەمیر مه‌ولود، بەڕێوەبەری بەرێوەبەرایەتی پێكەوەژیانی ئایینەكان له وه‌زاره‌تی ئه‌وقاف و كاروباری ئایینی حكومه‌تی هه‌رێمی كوردستان به (كه‌ركوك ناو)ی وت "كاكەییەكان بەوپەڕی ئازادییەوە مومارەسەی ئایین و بۆنەكانی خۆیان دەكەن، به‌ڵام زۆر ناچینه ناو كاروباری ئایینییانه‌وه و ئه‌وه په‌یوه‌ندی به ئێمه‌وه نییه".\nهه‌روه‌ها وتی هیچ ئامارێكیان نییه ده‌رباره‌ی مه‌زارگه و شوێنه ئایینییه‌كانی تایبه‌ت به په‌رستشی كاكه‌یی؛ "ئێمە لەسەر بنەمای ئازادی ئایینی كار لەگەڵ ئاینەكان دەكەین".\nبه‌بڕوای په‌یڕه‌وانی ئایینی كاكه‌یی "هەموو شوێنەکان دروستکراوی دەستی خوای خولقێنەرە، خودا لەدڵە پاک و سافەکانەوە نزیکە و نزیک دەبێتەوە" هه‌ر ئه‌وه‌ش وایكردووه زۆر گرنگی به شوێنێكی تایبه‌ت به په‌رستش نه‌ده‌ن، وه‌ك ئه‌كبه‌ر كه‌ریم به (كه‌ركوك ناو)ی وت.\nئه‌كبه‌ر، پیاوێكی 50 ساڵه‌ی كاكه‌یی نیشته‌جێی هه‌ڵه‌بجه و شاره‌زایی ئایینه‌كه‌یه‌تی، ئه‌و ده‌ڵێت فه‌لسه‌فه‌ی ئایینه‌كه‌یان زیاتر رۆحییه نه‌ك كردار؛ "مامەڵەی تەواو لەگەڵ رۆح و نیەتی دڵ دەکرێت تا ڕەنگدانەوەیەکی جوانی لەسەر کۆمەڵگه هەبێت".


مەغۆلەکان گەورەترین ئیمبراتۆریەتی سەر زەوین لە مێژودا، کە توانییان ڕوبەرێکی فراوان داگیر بکەن و پەلبکێشێ لە کۆریاوە بۆ ئۆکرانیا، پاشان لە سیبریاوە بۆ چین، لەسەر دەشتاییەکی بەربڵاو دەستی پێکرد.\nلەسەدەی 12 دەشتاییەکانی خۆرهەڵاتی ئاسیا بنکەی کۆمەڵێ خێزانی پەرتەوازە و گەڕۆک بون، گەرمیان و کوێستانیان دەکرد، سەرقاڵی بەخێوکردنی مەڕ و ماڵات بوون، ژنەکانیان خەریکی بەخێوکردنی منداڵ و لەوەڕاندنی ئاژەڵەکان بوون، پیاوەکانیش سەرقاڵی ڕاوشکار و کاری شەڕەنگێزی بوون.\nئا لەو کاتەدا منداڵێکی مەنگۆلی لەدایک بوو، هەرچەندە هەر بە منداڵی باوکی لەدەستدا بوو، بەڵام لەگەڵ تێپەڕبوونی ڕۆژگاردا لە تەمەنی 20 ساڵی بەهۆی کارامەیی و لێهاتویی خۆیەوە توانی بگاتە ئاستێکی بەرز، کۆمەڵێ پیاوی ئازا و شەڕکەری لەخۆی کۆکردەوە و ئەمەش بکاتە هۆکارێک بۆ یەکخستنی ئەو خەڵکە کۆچبەرە.\nئەم پیاوە ناسراوە بە جەنگیزخان\nلەژێر دەسەڵاتی ئەودا مەغۆلەکان پەلیان بۆ دورترین شوێن کێشا لە وڵاتی چینەوە تا خاکی وڵاتە ئیسلامییەکان، بەڵام پاش مردنی لە ساڵی 1227 دەسەڵات درایە دەست نەوەکانی\nساڵی 1230 کوڕەکانی توانییان پەرە بە ئیمپراتۆرییەکان بدەن و بگەنە ڕوسیا و شای ڕوسیا بگرن.\nساڵی 1241 سەراپای خۆرهەڵاتی ئاسیایان خستە ژێر ڕکێفی خۆیان.\nساڵی 1250 توانییان بگەنە وڵاتانی ئیسلامی و لەو نێوەندەدا شاری بەغدایان داگیر کرد و ساڵی 1279 پەلیان کێشا بۆ وڵاتی چین.\nجەنگیزخان پێچەوانەی ئیمبراتۆرییەتەکانی تر رێی بە ئازادی بیروڕا و ئایتی جیاواز دەدا، تەنانەت باجی لەسەر پەرستگاکان دانەنا تا خەڵکی ئازادبن لە دەربڕینی ئایدیای خۆیان، هەرئەمەش وای کرد زۆرێک لە خەڵکانی کریستان و بودی و موسڵمان بەشداری لە سوپاکەیدا بکەن.\nجەنگیزخان هەر دیلێکی بگرتایە ڕێزی لە کارامەیی و لێهاتوویی دەگرت و بۆ بەڕێکردنی کاروباری ژیانی خۆیی و ئیمبراتۆرییەکەی بەکاری دەهێنان، ئالێرەوە بیری لە پڕۆسەی بازرگانی کردووە.\nلە چین-ەوە ئاوریشمی دەهێنا و لە تبتەوە ئاڵتون و لە بەغداشەوە فەرش و کومبار. بەم شێوەیە ئەسپەکەشی و ماڵەکەشی پێ دەڕازاندەوە.\nهەروەها یاری ئاگرینی لە چینەوە هێنا بۆ ئاهەنگگێڕان و ئاگادارکردنەوەی سوپاکەی و رێگەی ئاوریشمی بنیاتنا تا بە ئاسانی کەلوپەلەکان بگوازێتەوە و بایەخی بە ڕێگاکانی تریشدا.\nبەڵام ئەم گەشەسەندە زۆری نەخایاند و لەناوخۆیاندا کوڕ و کەسوکارە نزیکەکانی جەنگیزخان لەسەر کورسی دەسەڵات بوو بە شەڕیان تا ساڵی 1260 کوڕە گەورەکەی بەناوی (قوبلای خان) دەسەڵاتی گرتە دەست پاشا مردنی براکەی تری بەناوی (مەنکو خان) لە چین ئیمبراتۆریەتی دەبرد بەڕێوە.\nهەر لەسەردەمی ئەمدا دەسەڵاتی گەیشتە لوتکە هەموو وڵاتانی کۆریا و هیند و تیبت و ئێران و ئاسیای بچوک تا ڕوسیا گرتەوە.\nبایەخێکی زۆری بە کشتوکاڵ و بازرگانی دەدا تەنانەت هێنانە ئارای (پۆستە و نامە گەیاندن) بە یەکێک لە گەورەترین دەستکەوتەکانی دەژمێردرێت.\nهاوکات پەیوەندییەکی خۆشی لەگەڵ گەڕیدەی ئیتاڵی (مارکۆ پۆلۆ)دا هەبوو هەر بە فەرمانی ئەمیش بەشێک لە قورئان و ئینجیل و تەورات وەرگێڕدران بۆ سەر زمانی مەنگۆلی، تا ساڵی 1294 لە پەکین کۆچی دوایی کرد.\nدوای ئەم براکەی تری کە ناوی (هۆلاکۆ خان) بوو جڵەوی حوکم و دەسەڵاتی گرتەدەست.\nئه‌م بابه‌ته  405 جار خوێندراوه‌ته‌وه


ڕۆژنامه‌یه‌ک و که‌ناڵێـکی ته‌له‌فیزیۆنی تورکیا ده‌ڵێن حکومه‌تی وڵاته‌که‌یان و عه‌بدوڵڵا ئۆجه‌لان ڕێبه‌ری زیندانکراوی پارتی کرێـکارانی کوردسـتان له‌سه‌ر پـلانێـک ڕێـکه‌وتوون بۆ کۆتایی هێنان به شه‌ڕ و چاره‌سه‌رکردنی مه‌سه‌له‌ی کورد له تورکیا.\nڕۆژنامه‌ی ڕادیکاڵ و که‌ناڵی ته‌له‌فیزیۆنی NTV ده‌ڵێن به‌پـێی سه‌رچاوه‌کانی خۆیان بۆیان ئاشـکرا بووه کاربه‌ده‌سـتانی تورک و ئۆجه‌لان به پـلانێـکی چوار قۆناغی گه‌یشـتوون بۆ چاره‌سه‌رکردنی مه‌سه‌له‌که.\nڕۆژنامه‌ی ڕادیکاڵ ده‌ڵێت پـلانه‌که به ڕاگرتنی شه‌ڕ و کشانه‌وه‌ی هێزه‌کانی په‌که‌که له تورکیا ده‌سـتپـێده‌کات و پاشـان ئۆجه‌لان تێڕوانینی خۆی بۆ چاره‌سه‌رکردنی مه‌سه‌له‌که بخاته ڕوو.\nهه‌روه‌ها پـلانه‌که ئازادکرنی هه‌زاران زیندانیکراو تێدایه که به تاوانی په‌یوه‌ندی به پارتی کرێـکارانی کوردسـتانه‌وه زیندانی کراون.\nدواتر چاکسـازی ده‌سـتوری بکرێت و کۆسپه‌کانی به‌رده‌م خوێندنی کوردی لاببرێن و ده‌سه‌ڵاتی حکومه‌ته خوجێـیه‌کان زیابکرێن و پـێناسه‌کردنی هاوڵاتیبوون له تورکه‌وه بۆ هاوڵاتی تورکیا بگۆڕدرێت.\nهه‌تا ئێسـتا کاربه‌ده‌سـتانی تورک هیچیان له باره‌ی ئه‌م هه‌واڵه‌وه نه‌گوتووه، به‌ڵام ئه‌مڕۆ چوارشه‌ممه سه‌رۆک وه‌زیری تورکیا له میانه‌ی سه‌ردانه‌که‌ی بۆ وڵاتی نه‌یجه‌ر بۆ ڕۆژنامه‌وانانی ڕاگه‌یاند که‌وا حکومه‌ته‌که‌ی له‌سه‌ر ڕێـڕه‌وه تونده‌که‌ی له به‌رامبه‌ر په‌که‌که به‌رده‌وام‌ده‌بێت و گوتی " جارێـکی دیکه دووباره‌ی ده‌که‌مه‌وه شه‌ڕمان له دژی ئه‌م ڕێـکخراوه تێرۆرستیـیه به‌رده‌وام‌ده‌بێت."\nله لایه‌کی دیکه‌وه سه‌ڵاحه‌دین ده‌میرتاش هاوسه‌رۆکی پارتی ئاشـتی دیموکراسی (به‌ده‌په) گوتوویه‌تی ده‌بێت سه‌ره‌تا عه‌بدوڵڵا ئۆجه‌لان ئازادبکرێت تاوه‌کو ڕاوێژکاری به خه‌ڵکه‌که‌ی بکات.


ئیران.. خوەنیشاندان ل ژمارەکا مەزن یا باژێران دهێن کرن - وارمیدیا\nئیران.. خوەنیشاندان ل ژمارەکا مەزن یا باژێران دهێن کرن\nمێژوویا به‌لاڤكرنێ: 2019/11/16 - 4:55 م\nخوەنیشاندانێن ئیرانێ ئەڤرۆ بەرفرەهـ بوون و تا نها نووچەیێ کوشتنا خوەنیشاندەرەکی هەیە.\nل گۆری مەدیا ئەرەبی و جیهانی، خوەنیشاندانێن ئیرانێ ژمارەکا مەزن یا باژێر و باژێرکان ب خوەڤە گرتینە و خوەنیشاندانێن نەرازیبوونێ ژ بلندبوونا بهایێن پانزینێ، ل تەهران، خۆزستان، بۆشەهر و هەروەسا مەشهەد و ئەهواز و سیرجان و دیسان ل سنە و بەندەرعەباس و شیراز و ئورمیێ چەندین باژێر و باژێرکێن دی دهێن کرن و ل گۆری چالاکڤانێن ئیرانی، خوەنیشاندان ل سەرانسەری ئیرانێ ل پێنجی و سێ باژێر و باژێرکان بەردەوامن.\nد خوەنیشاندانێن ئیرانێ دا چەندین درووشم دژی حکوومەتێ دهێنە گۆتن و بلندکرن، ژ وان، دەستهەلاتا دکتاتۆر، لادانا حکوومەتێ و هندەک خوەنیشاندەر ب درووشمان دبێژن: سوپایێ پاسداران دەستێ خوە دانایە سەر مال و مولکێ دەولەتێ.\nژێدەر هەروەسا ئاماژە دکەن، ل باژێرێ بەهبەهان ل پارێزگەها خۆزستان، خوەنیشاندەران بەنکا ناڤەندی سۆتییە و خوەنیشاندەرەک هاتییە کوشتن.\nهەر ژ بەر خوەنیشاندانێن ئیرانێ، ئیراقێ دەریێ سنۆری یێ شەلامجە ل بەرانبەر هاتوچوویا وەلاتییان داخستییە، هاتوچوویا وی دەری نها تنێ بازرگانی یە و ل گۆری حکوومەتا ئیراقێ، بریارا نەهێلانا دەربازبوونا ئیراقییان بۆ ئیرانێ، ل دووڤ داخوازا کۆمارا ئیسلامی یە.\nخوەنیشاندانێن ئیرانێ ژ دوهی دەستپێ کرینە و خوەنیشاندان دژی بلندبوونا بهایێ پانزینێ نە کو سێجارکی زێدە بوویە.


شەهادەتی سنوورەوانێک لە ناوچەی دەرەناخێ مەریوان - Mehr News Agency\nAP ١٤٠٠ Ordibehesht ١٥ ٠٨:٥٠\nNews Code 37153\nفەرماندەی سنوورەوانی کوردستان هەواڵی دا؛\nشەهادەتی سنوورەوانێک لە ناوچەی دەرەناخێ مەریوان\nفەرماندەی سنوورەوانی پارێزگای کوردستان لە شەهادەتی سنوورەوانێکی مەریوان لە پێکدادان لەگەڵ دژە شۆڕش لە ناوچەی دەرەناخێ ئەو شارە هەواڵی دا.\nبە ڕاپۆرتی ئاژانسی هەواڵی مێهر، سەردار عەلیڕەزا مەرزبانی ڕایگەیاند: لە شەوی شەهادەتی ئیمام عەلی سنوورەوانێکی هێڵی سفری سنووری مەریوان لە کاتی کۆنترۆڵ و چاوەدێری هێڵی سنووری، لە ناوچەی دەرەناخێ مەریوان لەگەڵ دژە شۆڕش بەشەڕدا هات.\nناوبراو زیادی کرد: بە بەرخۆدانی بێ وێنە و گیانفیدایانەی هێزەکانی سنوورەکانی ڕێگری کرا لە هێرشی تیرۆریستەکان و دزەیان بۆ ناو خاکی ئێران و ئەوانەش کە هێرشیان کردبوو بە یارمەتی تاریکیایی شەو و کێوەکانی ناوچەکە توانیان خۆیان بخەنە نێو خاکی عێراقەوە.\nسەردار مەرزبانی ڕایگەیاند: لە ئەو پێکدادانەدا ستوان سێهەم حسێن ناموەر بە گینافیدایی لە بەرانبەر دوژمنی چەکدار و دژە شۆڕش وەستایەوە و بریندار بوو کە بە گواستنەوەی بۆ نەخۆشخانە، هەوڵی کادیری دەرمان و پزیشکی بۆ ئەو سنوورەوانە کاریگەر نەبوو و بەهۆی سەختی برینەکەیەوە شەهید بوو.\nناوبراو زیادی کرد: شەهیدی سنوورەوان حسێن ناموەر خاوەن ژن و دوو منداڵ و خەڵکی قوروە بوو.


15/12/2019 979 جار خوێندراوه‌ته‌وه\nلەساڵی ٢٠٠٥ وە رۆژی ١٥ی دیسەمبەر وەك رۆژی جیهانیی چا دەستنیشانكراوە ، كە لەو رۆژەدا وڵاتانی بەرهەمهێنەری چا بەو بۆنەیەوە ئاهەنگ دەگێڕن وەك بەنگلادیش، نیپاڵ ، سریلانكا ، كینیا ، ئیندۆنیسیا، مەلاوی ، مالیزیا ، ئۆگەندا ، هیندستان و تەنزانیا .\nئامانج لەو یادكردنەوەیە و ئاهەنگگێرانە راكێشانی سەرنجی تاك و حكومەتەكانە لە كاریگەری بازرگانی چای لەسەر كرێكار و جوتیاران و بەستنەوەی بە داواكاری پێشكەشكردنی پشتیوانی بۆ نرخەكەی و بازرگانییەكی دادپەروەرانە بۆی .\nیەكەم ئاهەنگی یادكردنەوەی رۆژی جیهانی چا لەساڵی ٢٠٠٥ لە نیودەلهی پایتەختی هیندستان بوو، دواتر لە ٢٠٠٦ و ٢٠٠٨ لە سریلانكا بەو بۆنەیەوە ئاهەنگ ساز كران .\nرەچەڵەكی چا لەبنەڕەتدا بۆ گیایەكی وڵاتی چین دەگەڕێتەوە، كە درەختی چا ناونراوە، بریتییە لە گیایەكی هەمیشە سەوز، كە سەر بە خێزانی رووەكی كامیلیایە .\nچا چەندین جۆری هەیە، وەك چای رەش ، چای سوور ، چای سەوز ، چای سپی ، چای چینی، بەگشتی چا بەگەرمی دەخورێتەوە، بەڵام هەندێك كەس هەیە پێیباشترە بە ساردی بیخواتەوە .


کۆچی دوایی هونەرمەندی حەوت‌هونەر – ماڵپەڕی فەرمیی ماملێ\n22/05/2014 ماڵپەڕی فەرمیی ماملێMamlê\nکوردستانی داگیرکراو جلکی ڕەشی لەبەر دابووە، بەڵام ئەمڕۆ وێڕای ئێشی سەدان ساڵەی، فرمێسکیشی لە چاو باری.\nهەواڵی کۆچی دوایی هونەرمەندی یەکجار هێژای نەتەوەییمان کاک ”عباس کمندی” وێڕای ئەوە کە زۆربەی ڕاگەیاندنە فەرمی و نافەرمییەکانی کوردستانی ڕەشپۆش کردووە، هەناسەی گشت ئەمەگناسێکی ئەو زێدەی کز و لاواز کردووە.لە ناو هەر نەتەوەیەکدا لەدەستدانی ئەندامێکی خزمەتکار وەک پەژارەیەکی گشتیی سەیر دەکرێت بەڵام لەناو ئێمەی کورددا وێڕای ئەوە کە بایەخ بە هونەر و هونەرمەندان دەدرێت، لەدەستدانی هەندێک لەوان زۆرتر دەمانباتە نێو قووڵایی خەمێکی دانەبڕاو کە بە سانایی کپ نابێت.\nهونەرمەند کاک “عباس کمندی” پتر لە سی ساڵان ئاگری مۆمێکی ڕووناک و درەوشان ڕاگرت کە هەرکات لەژێر هەڕەشەی بای کوژاندنەوەدا بووە. بە هەموو ئەو ساڵانە لە ناو سیستەمێکی یەکجار بەستراوی دژەکورددا دڵی بۆ گەشاندنەوەی هەرچی زۆرتری تین و ڕووناکایی مۆمی هونەری کوردیی لێیدا. ژیان و هزری خۆی لە دەسماڵێکدا تەنیبۆوە کە ڕەنگە جوانەکانی زێدی کوردانی دەردەخست. ئەو بە بەژنی ئەم نیشتمانە بریندارەدا زۆری هۆنییەوە و چریکەی ناسکی خۆی بە بەژنی جوانییەکانی کوردستاندا دەردەبڕی. لە هەر شوێنێک دەنگ و پێنووسی دەرەقەت وێناکردنی جوانییەکانی نەتەوەکەی نەهاتبا، پەنای بۆ ڕەنگ و بەرەیەکی دیکەی هونەری خۆی دەبرد.\nئەو جیا لەوە کە نووسەر و شاعیر بوو و جیا لەوە کە دەنگخۆشێکی خۆشبێژی ئەم زێدە بوو، شێوەکارێکی سەرکەوتووش بوو. لە مێژووی کەونارای ئەم نیشتمانەدا تۆمار کراوە کە هونەری کوردان زۆرتر لای ئەردەڵانییەکان پەرەی سەندووە. کورسانی کوردستان لە هەر زەمەنێکی مێژووی ئەم نیشتمانەدا پێشکەشکەری هونەرمەندانێکی بەرچاوی نەتەوەکەمان بووە بەڵام تایبەتمەندییەکانی هونەرمەند ”کمندی” وای کردووە کە ئەو لە ناو گوڵزاری هونەرمەندانی ئەردەڵانماندا وەک مێلاقە شلێرێک بەرز بێتەوە و هەر وەک ئەم گوڵە جوانەی کوردەواریش سەری بەرەو خوارێ و باقی گوڵەکانی دیکەی نیشتمان نەوی دەکردەوە. ئەو مرۆڤێکی لەڕادەبەدەر لەخۆبووردوو بوو، بەڵام سەرەڕای ئەوە کە حەزی بە گەورەکردنەوەی نەدەکرد و بۆ ناو و خۆدەرخستن نەدەژیا، نەیتوانی پێش بە سەرنجی لەڕادەبەدەری هاونیشتمانانی بگرێت. لە هەر شوێنێک بوونی هەبوا، ڕێز و ئامێز و بزەی سەرلێوان ئاراستەی سی ساڵ سووتانی ئەو دەکرا.\nمەڵبەندی هونەریی ماملێ ئەم پەژارەیە بە داخێکی گرانی نەتەوەیی دەزانێت. لەدەستدانی بە سانایی فەرامۆش ناکرێت و وەک زۆربەی بیرمەندانی ئەم نیشتمانە دان بە کەموکووری گشتیمان دادەنێین کە دەبوا زۆرتر لەوەی بۆ ئەم هونەرمەندە کرا، کرابا. جوانیی و بەرزییەکانی ئەم هونەرمەندە تەنیا بەشێک لە خەبات و کەسایەتیی ئەوی وێنا دەکرد. ئەو ئەمەندە بە نیشتمانی خۆی ئەڤیندار بوو کە سەرەڕای کەمتەرخەمییەکی زۆری حکومەتی کوردیی ئێستا بەرانبەر ماندووبوونی ئەو، ئامادە نەبوو دمی گازەندەی بکاتەوە و تا ئەو چرکەی ژیانی کرد نەیتوانی ڕەخنەیەک بگرێت. ئەو بە واتای وشە و جوانی ئەویندارێکی ڕاستەقینەی نیشتمان بوو.\nمەڵبەندی هونەریی ماملێ سەرەخۆشی لە خۆی و لە کوردستان دەکات.\nکاک ”عباس”ی لەبیر ناکەین\nمژاری تایبەت بە خەڵاتی هونەریی ماملێ کە لە ساڵی ٢٠١١ی زایینییدا پێشکەش بە هونەرمەند ”کمندی” کرا لەم بەستەرەی ژێرەوە دایە:\nوێنەکانی بۆنەی پێشکەشکردنی خەڵاتیش لەم بەستەرەی ژێرەوەدا دەتوانن ببینن:


سێ ڕێگاى خێرا بۆ گۆڕينى پۆله‌كه‌ت بۆ ئۆنلاين - Feropedia\nماڵەوە /بابەتە گرنگەكانى فێركردن/تەكنەلۆژيا و پەروەردە/سێ ڕێگاى خێرا بۆ گۆڕينى پۆله‌كه‌ت بۆ ئۆنلاين\nده‌زانين ده‌كرێت قورس ده‌ربكه‌وێت كه ئه‌زمونى پۆله‌كه‌ت بهێنيته ئۆنلاين . خوێندكاره‌كانت ڕه‌نگه سنورێكى دياريكراويان هه‌بێت بۆ به‌كارهێنانى ته‌كنه‌لۆجيا له ماڵه‌وه. ڕه‌نگه هه‌رگيز وانه‌ت به ئۆنلاين نه‌وتبێته‌وه ياخود هيچ كۆرسێكى ئۆنلاينيشت وه‌رنه‌گرتبێت پێشتر. كاتى زۆريشت له‌به‌رده‌ست نى يه بۆ خۆ ئاماده‌كردن. به‌ڵام ده‌زانين كه پێويسته چه‌ندى كه‌له تواناتدايه كارێك بكه‌يت بۆ پێدانى هه‌لى به‌رده‌وامى فێربوون به خوێندكاره‌كانت . هه‌موومان پێکەوە بۆ ئەمە ئامادەین.\nلێره‌دا سێ ڕێگا هه‌يه بۆ ده‌ستكردن به وانه‌وتنه‌وه به پۆله‌كه‌ت له دووره‌وه:\n1. به‌دواى هه‌ڵبژارده‌كاندا بگه‌ڕێن، ئامێر و ئامڕازه‌كانت هه‌ڵبژێره و ژينگه‌ى پۆلێكى ئۆنلاين بنيات بنێ.\nزۆربه‌ى ڕێگاكانى فێركردن كه به‌كاريان ده‌هێنيت بۆ خوێندكاره‌كانت هاوشێوه‌يه‌كى ئۆنلاينى هه‌يه كه يارمه‌تيت ده‌دات له په‌يوه‌نديدابيت له‌گه‌ڵ خوێندكاره‌كانت وئاستى فێربوون به‌رز ده‌كه‌نه‌وه .بۆ نمونه ئايا به‌شدارى به خوێندكاره‌كانت ده‌كه‌يت له پۆله‌كه‌تدا كه گفتوگۆ بكه‌ن به گروپى بچوك بۆ به‌ده‌ستهێنان و كۆكردنه‌وه‌ى زانيارى؟\nئه‌وه‌شت له‌بيربێت، چه‌ند ڕێگه‌يه‌ك گه‌ڵاڵه بكه كه خوێندكاره‌كان ده‌توانن زانيارى پێ كۆبكه‌نه‌وه به‌جۆرێك كه گه‌يه‌نه‌ر بێت له‌گه‌ڵ فێربوونى ئۆنلاين. ئاساييه ئه‌گه‌ر له شێوازى گفتوگۆى كه‌سيشدا ده‌رنه‌كه‌وتبێت. كاتێك كه بيرت له ته‌واوى پێكهاته گرنگه‌كانى پۆله‌كه‌ت كرده‌وه بيربكه‌وه بزانه چ ئامڕازێك له‌وانه‌يه سودبه‌خش بێت.\nيه‌كه‌م هه‌نگاوى گرنگ/ به‌شى كارگێڕى قوتابخانه‌كه‌ت ببينه وه دڵنيابه‌ره‌وه له ليستى ئه‌و ئامڕازه ئۆنلاينانه‌ى كه به‌رده‌ستن , ئه‌مانه‌ش كه‌مێك سه‌رچاوه‌ن بۆ ده‌ستپێكردن:\n– ڤيديۆ كۆنفڕانس: گفتوگۆ له‌گه‌ڵ خوێندكاره‌كانت بكه , تا ده‌توانيت نزيك به‌ره‌وه تا هه‌ست بكه‌ن ڕوو به ڕوو گفتوگۆ ده‌كه‌ن .\n– سكرين كاستين: ڕێنمايى خوێندكاره‌كانت بكه له ڕێگه‌ى چۆنيه‌تى به‌كارهێنانى ئامێرى نوێوه به دروستكردنى ڤيديۆ له‌سه‌ر شاشه‌كه‌ى خۆت.\n– كتێبخانه‌ىPBS: ئه‌مه‌ش كتێبخانه‌يه‌كى ئۆنلاينى خۆڕاييه له سه‌رچاوه‌ى باوه‌ڕپێكراوى باش و هه‌مه‌ڕه‌نگ هه‌روه‌ها ڕێگه به مامۆستايان ده‌دات بۆ دروستكردنى وانه‌ى كاريگه‌ر و ناردنى بۆ خوێندكاران . ده‌شتوانرێت له‌گه‌ڵ پۆله‌كانى گوگڵ يه‌كبخرێت.\nئه‌م ليسته له به‌شى په‌روه‌رده‌ى گشتى شاره‌زايانه‌وه 35 سه‌رچاوه‌ى بڵاوكردووه‌ته‌وه كه ڕێگا به مامۆستايان ده‌دات به دروستكردن و ڕێكخستن و گه‌ياندنى ناوه‌ڕۆك به خوێندكاره‌كان , هه‌رچه‌نده له سه‌ره‌تاوه له‌گه‌ڵ پۆلى هه‌ڵگه‌ڕاوه دروست بووه . ئه‌وه‌ش بزانه ئه‌م سه‌رچاوانه ده‌كرێت سودبه‌خش بن بۆ ته‌واوى فێربونى ئۆنلاين.\n2. گفتوگۆ كليلى سه‌ركه‌وتنه:\nپلانێك دابنێ و پێوه‌ى پابه‌ندبه. هه‌رچه‌نده خوێندنگه‌كه‌ت به‌رنامه‌ى فێربونى ئۆنلاين داده‌نێت دڵنيابه له‌وه‌ى به‌ڕوونى بيگه‌يه‌نيته خوێندكاره‌كانت و له‌گه‌ڵ هاوپيشه‌كانيشت قسه بكه له‌سه‌ر ئه‌و ڕێگايانه‌ى ده‌توانن هاوكارى يه‌كترى بكه‌ن . بۆ نموونه , ئه‌گه‌ر خوێندكارێك تۆ ده‌بينێت له ڕێگه‌ى ئۆنلاينه‌وه و دواتر ده‌چێته كلاسێكى ترى ئۆنلاينه‌وه دڵنيابه له‌وه‌ى هيچ به‌ريه‌ككه‌وتنێك ڕوونه‌دات و هه‌نگاوى دواتريش به خوێندكاره‌كانت بڵێ.\nخێزانه‌كان به‌شدارى پێبكه. ڕه‌نگه كۆنفڕانسى ڤيديۆيى هه‌فتانه‌ت هه‌بێت باوكان و دايكان ئاگاداربكه‌ره‌وه. ده‌شتوانيت له ڕێگه‌ى نامه و ئيمه‌يڵ و هه‌ر سيستمێكى ديكه‌ى ئاگاداركردنه‌وه په‌يامه‌كانتيان پێبگه‌يه‌نيت. دڵنيابه له‌وه‌ى كه خێزانه‌كان بزانن كه چى له خوێندكاره‌كانت چاوه‌ڕێ ده‌كه‌يت , ئه‌مه‌ش يارمه‌تى ده‌رت ده‌بێت له به‌رده‌ستبوونى خوێندكاره‌كانتدا.\nڕێگايه‌ك بدۆزه‌ره‌وه بۆ پێدان و وه‌رگرتنى فيدباك. ده‌بێت ڕێگه‌يه‌ك بدۆزيته‌وه تا فيدباكى خوێندكاره‌كانت و ڕێنماييه دوره‌كانت يه‌كبگرنه‌وه. ده‌توانيت فيچه‌رى كۆمێنت له گۆگڵ و يان فيدباكى زاره‌كى له ڤيديۆ كۆنفرانس به‌كاربهێنيت (بۆ نموونه , له گروپى بچوكدا). خوێندكاره‌كان له‌سه‌ر هێڵى په‌يوه‌ندى ده‌هێڵيته‌وه. چه‌ندين ڕێگه‌ى ديكه‌ش هه‌ن وه‌ك ليستى هه‌ڵسه‌نگاندنى خود يان له ڕێگه‌ى كويزى خودييه‌وه ده‌كرێت خوێندكاران فيدباك وه‌ربگرن.\nله‌گه‌ڵ ئه‌وه‌ى فێربوونى ئۆنلاين ڕێگه‌يه‌كى تازه‌يه بۆ هه‌ركه‌سێك كه به‌شدارى ده‌كاتن، پرسياركردن له خوێندكاره‌كانت ده‌رباره‌ى چۆنيه‌تى به‌ڕێوه‌چونى پڕۆسه‌كه ده‌كرێت يارمه‌تيت بدات و به‌رچاوڕوون بيت له جێبه‌جێكردنى پێداويستييه‌كانيان. ده‌توانيت هه‌ڵسه‌نگاندنى هه‌فتانه به‌كاربهێنيت (Google Forms) داوا له خوێندكاره‌كانت بكه هه‌ڵسه‌نگاندن بۆ هه‌ر ئامڕازێكى نوێ بكه‌ين.\n3. بابه‌تى كواليتى به‌رز و خۆڕايى بدۆزه‌ره‌وه له ئۆنلاين:\nئێستا كه پلانت هه‌يه پۆله‌كه‌ت بكه‌يته ئۆنلاين , كاتى ئه‌وه‌يه سه‌رچاوه‌ى ئۆنلاينى باش بدۆزيته‌وه كه يه‌كبگرێت له‌گه‌ڵ ناوه‌ڕۆكى پۆله‌كه‌ت. لێره‌دا چه‌ند سه‌رچاوه‌يه‌كت بۆ پێشنيار ده‌كه‌ين وه‌ك ده‌ستپێك.\n-كتێبخانه‌ى PBS: كتێبخانه‌ى ئۆنلاينى خۆڕاييه ,پڕ له سه‌رچاوه‌ى كواليتى باش و هه‌مه‌ڕه‌نگ . كۆنفرانسيش پێشكه‌ش ده‌كات كه يارمه‌تى په‌روه‌رده‌كاران ده‌دات به‌كاريان بهێنن.\n–دێزمۆز: كۆكراوه‌ى چه‌ندين چالاكى و ئامڕازى بيركاريه .\n– جيۆجێبرا: ئامڕازێكى ئۆنلاين بۆ گرافيك و جيۆميترى و3D و هتد.\n– تۆڕى فێربوونى نيۆرك تايمز: سه‌رچاوه‌ى وانه‌وتنه‌وه به پشت به‌ستن به ناوه‌ڕۆكى ڕۆژنامه‌ى نيۆرك تايمز.\n– نيوزێلا: كۆمه‌ڵه چيرۆكى هه‌واڵى هه‌مه‌ڕه‌نگه كه بۆ خوێندكاران گونجاوه . به شێوه‌ى بابه‌ت و شوێن و ئاست ڕێكخراوه.\n– تێد ئێد: بنياتنه‌رى وانه بۆ هه‌ر ئه‌نيمه‌يشنێكى تێد ئێد وه‌ك تێد تۆك و ڤيديۆى يوتوب.\n-خان ئه‌كاديمى: كۆرسى خۆڕايى ئۆنلاين بۆ خوێندكاران له‌سه‌ر كۆمه‌ڵێك بابه‌تى هه‌مه‌ڕه‌نگ.\n– يوتيوب: بير له‌و ڤيديۆيانه بكه‌ره‌وه كه له ڕابردوودا به‌كارت هێناوه له پۆله‌كه‌تدا , له‌م كاتانه‌دا به‌دواى ڤيديۆى تردا بگه‌ڕێ , ده‌توانيت سه‌بسكرايبى بكه‌يت بۆ ئه‌وه‌ى هه‌ميشه ئاگادارى نوێترين ڤيديۆكان بيت.\nده‌زانين گۆڕينى پۆله‌كه‌ت به ئۆنلاين ده‌كرێت قورس بێت , شته‌كان ڕه‌نگه به‌ته‌واوى نه‌ڕۆن له يه‌كه‌م هه‌وڵدا , ئه‌وه‌ش زۆر ئاساييه , ئێمه هانت ده‌ده‌ين شتى تازه تاقيبكه‌يته‌وه . له په‌روه‌رده‌كارى تره‌وه فێربه خۆت نوێ بكه‌يته‌وه به سه‌رچاوه نوێيه‌كانى وانه وتنه‌وه .\nسەرچاوەی وێنە: ئيره ببينه\nئامادەکاریی بابەت: لؤي حاجی\nوەرگێر: خەبات رەفیق محمد\nهەڵەچن: هەوار جلال حمە\nدیزاینەری وێنە: فێرۆپیدیا\nبابەتەكان فێربونی ئۆنلاین هەموو قۆناغەکان ەروەردەی ئۆنلاین\nدەربارەى Khabat Rafiq\nخه‌بات ره‌فيق محمد، مامۆستاى زمانى ئينگليزى و هه‌ڵگرى بڕوانامه‌ى به‌كالۆريۆس له زمان و ئه‌ده‌بى ئينگليزيدا، هه‌روه‌ها خاوه‌نى بڕوانامه‌ى TEFL ى به‌ريتانى بۆ وتنه‌وه‌ى زمانى ئينگليزى. مامۆستا خه‌بات به‌شدارى ده‌يان خولى ڕاهێنان و گه‌شه‌سه‌ندن و شياندنى مامۆستايانى كردووه ده‌يان بڕوانامه و سوپاسنامه‌ى به‌ده‌ستهێناوه. له ئێستادا له پاڵ پيشه‌ى مامۆستايى دا وه‌رگێڕو هه‌ڵه‌چنه له فێرۆپيديا. مامۆستا خه‌بات باوه‌ڕى ته‌واوى به گيانى هاوكارى و كاركردن به‌كۆمه‌ڵه. له كۆتايدا ئه‌و ده‌ڵێت: تۆ دوو ده‌ستت هه‌يه يه‌كه‌م بۆخۆت، دووه‌م بۆ يارمه‌تيدانى خه‌ڵكى.\nپێشتر ٣٠ تەکنیک بۆ هێورکردنەوەی پۆلێکی پڕ ژاوەژاو\nدواتر هه‌له زێڕينه‌كانى پشووه‌كان كه نابێت له‌ده‌ست بچن\nتەکنەلۆژیا و فێرکردن: دۆزینەوەی هاوسەنگی\nهیچ گومانێک نییە کە دۆزینەوەی کات بۆبەکارهێنانی تەکنەلۆجیا کارێکی سەختە بۆهەرتاکێک. بەدرێژای وانەکانی ڕۆژێک مامۆستاکان خۆیان دەبیننەوە لەچەندین لاوەڕاکێشراون. هەرچەندە لەئێستادا تەکنەلۆجیا بووە بە بەشێک لەزۆربەی شتەکان کە دەیکەین هەروەها زۆربەی کارەکان کە خوێندکارەکانمان روبەڕوی دەبنەوە. ئایا چۆن سەرپەرشتیاران هاوسەنگییەکی نمونەیی دەدۆزنەوە بۆ فێربوون ولەکۆتایدا بەکارهێنانی تەکنەلۆجیا؟ فێربە چۆن؟\nچۆن یارمەتی مناڵەکەت بدەیت کاتێک لە باخچەی ساوایانەوە دەچێتە قۆناغی یەکەمی قوتابخانە؟\nچۆن فێرکردن لەسەر بنەمای پرسیار کردن بەکاردێت لەگەڵ خوێندکاری منداڵ دا


ڕۆژنامەیەكی كوەیتی ئاشكرایكردووە، سوپای پاسدارانی ئێرانی موشەك و فرۆكەی بێفڕۆكەوان دەگوازێتەوە بۆ عێراق.\nڕۆژنامەی قەبەسی كوەیتی لە ڕاپۆرتێكیدا كە ئێوارەی دوێنێ شەممە 26ی كانونی یەكەم بڵاویكردووەتەوە، ئاشكرایكردووە، “سوپای پاسدارانی ئێران دەستیكردووە بە گواستنەوەی موشەكی جۆری ئارش و فڕۆكەی بێفڕۆكەوانی دروستكراوی ئێرانی بۆ عێراق”.\nڕۆژنامەكە لە چەند سەرچاوەیەكی ئێرانییەوە زانیارییەكانی وەرگرتووە، ئاشكرایان كردووە، “پرۆسەی گواستنەوەی ئەو چەكانە بۆ عێراق بە دوو قۆناغ بووە، سەرەتا لە تارانەوە گواستراونەتەوە بۆ سەربازگەی كەوسەر، دواتر بۆ عێراق گواستراونەتەوە”.\nلە ڕاپۆرتەكە ئەوەش خراوەتەڕوو، “فەیلەقی قودسی سەربە سوپای پاسداران ئەو موشەك و فڕۆكە بێفڕۆكانەی نەخستووەتە ژێر دەستی گروپە عێراقییەكان، بەڵكو لە چەند پێگەیەكی سەربازیی خۆی لە عێراق لەژێر چاودێرییەكی چڕدا لە كۆگا دایناون”.\nلەگەڵ ئەو چەكانەدا، ئێران دوو یەكەی شارەزای ناردووە بۆ عێراق كە ئەفسەری سوپای پاسدارانی تێدان، شارەزان لە هەڵدانی ئەو موشەكانە و بەكارهێنانی درۆنەكان، وەك لە ڕاپۆرتەكەی ڕۆژنامە كوەیتییەكەدا هاتووە.\nپۆلیسی سلێمانی: ئامارەکانی کوشتن لە ئەمساڵدا بەراورد بە ساڵی ڕابردوو کەمیکردووە\nئێران.. كاربەدەستێك بە كاریگەریی چەكی كیمیایی و كۆرۆنا مرد\nفەرماندەیەكی باڵای سەربازیی ئێران كە بەركەوتەی چەكی كیمیایی بوو، بە پەتای كۆرۆنا مرد. ئاژانسی هەواڵی “فارس” بڵاویكردەوە، لیوا-…\nنەتەنیاهۆ جێهێشتنی خانووی سەرۆكایەتی ڕەتدەكاتەوە\nبنیامین نەتەنیاهۆ سەرۆك وەزیرانی پێشووی ئیسرائیل نوسینگەی سەرۆكایەتی حكومەتی جێهێشت، بەڵام تائێستا ئەو ماڵە فەرمییەی جێنەهێشتووە كە لەلایەن…


👁 Этот пункт был просмотрен раз 9,289\n👁 Этот пункт был просмотрен раз 7,472\n👁 Этот пункт был просмотрен раз 10,231\n👁 Этот пункт был просмотрен раз 7,774\n👁 Этот пункт был просмотрен раз 7,400\n👁 Этот пункт был просмотрен раз 64\n📕 سیناریۆ؛ ڤەکۆلینەک لدۆر مفاوەرگرتنێ ژ بابەتێن ئەدەبی بۆ سیناریۆیێ библиотека\n📅 Добавлен Jun 2 2013 2:00PM\nنڤیسینا: محەمەد خەیری وەرگێڕان ژ فارسی: مەسعود خا [ Больше... 👁] ✖ 📕 ✖ 0 0 ✔ 86% ✍ H.B. 2-6-2013 14:00:59\n📕 سەربانی هاوین библиотека\n📅 Добавлен Mar 23 2016 12:13AM\nنووسینی: دارۆ ئەزیز بابەت: سیناریۆ [ Больше... 👁] 📕 ✖ 0 0 ✔ 96% ✍ S.E. 23-3-2016 0:13:26\n📕 گەلاوێژ библиотека\n📅 Добавлен Sep 11 2020 12:31AM\n👁 Этот пункт был просмотрен раз 44\nنووسینی: تەیفور بەتحایی چاپی یەکەم 1992 [ Больше... 👁] 📕 ✖ 0 1 ✔ 99% ✍ J.O.E. 11-9-2020 0:31:30\n📕 مێگەل библиотека\n📅 Добавлен Jul 8 2020 10:19PM\n👁 Этот пункт был просмотрен раз 193\nیەڵماز گۆنای وەرگێڕانی لە ئەڵمانییەوە: کوردۆ عەلی [ Больше... 👁] 📕 ✖ 0 1 ✔ 99% ✍ H.B. 8-7-2020 22:19:54


ماڵئاوایی لە دوگمەی View Image و Search by Image بکەن لەسەر گەڕانی وێنەی گووگڵ – کەی ئای تی ئێن\nگەرمترین 18, شوبات 2018\nماڵئاوایی لە دوگمە نازدارەکەی بەشی گەڕانی وێنە لە گووگڵ بکەن کە لەڕێگەیەوە ڕاستەوخۆ وێنەکانمان دەکردەوە بەبێ چوونە سەرچاوەی سەرەکی وێنەکە. دوگمەکەش View Image بوو!\nئەمڕۆ گووگڵ چەند گۆڕانکارییەکی بۆ بەشی گەڕانی وێنە ڕاگەیاند کە یەکێکیان لابردنی ئەم دووگمەیەیە کە ئاماژەی پێدرا و لەڕێگەیەوە وێنە دەکرایەوە بەبێ سەردانکردنی سەرچاوەی سەرەکی. بێگومان ئەم گۆڕانکارییەش لەدوای سکاڵاکانی Getty Images دێت لەسەر گووگڵ کە پێگەی ناوبراو پێی وایە گووگڵ بەدانانی ئەم دوگمەیە مافی ئەوانی زەوتکردووە و هیچ یەکسانییەکی لەنێوان بەرهەمهێنەران و بەکارهێنەران دەستەبەرنەکردووە. بەڵام ئەوەتا دواجار گووگڵ لە جریوەیەکیاندا لە تویتەر ئاماژە بەو گۆڕانکارییانە دەکەن کە لە بەشی گەڕانی وێنە ئەنجامیانداوە و لەنێوانیشیاندا لابردنی دووگمەی View Imageـە.\nشایەنی باسە لە ساڵی ٢٠١٦ـەوە Getty Images سکاڵای بەرزکردووەتەوە لەسەر گووگڵ لە یەکیەتی ئەوروپا و تێیدا هاتووە کە بەشی گەڕانی وێنەی گووگڵ بووەتە هۆی گزی و چەتەگەڕیی بەوەی کە ڕێگە خۆشکەرە بۆ ئەوەی بەکارهێنەران بتوانن وێنەی ڕوونی بەرز بکەنەوە بەبێ ئەوەی سەردانی سەرچاوەی سەرەکی وێنەکە بکەن. جێگای باسە هەر لەسەر هەمان بابەت بەڕێوەبەری ڕاوێژکار، Yoko Miyashita، لە Getty Images دەڵێت: “ڕەفتاری گووگڵ بەشێوەیەکی خەراپ کاریگەری نەک تەنها لەسەر بەشداربووان دەکات بەڵکو لەسەر ژیان و بژێوی هونەرمەندان لەتەواوی جیهاندا لە ئێستا و لەداهاتووشدا دەکات.”\nلەکۆتاییدا و بەهۆی سکاڵاکەی Getty Images، ڕێکەوتن لە نێوان ئەوان و گووگڵ لەسەر چەند خاڵێک ئەنجامدراوە و یەکێک لەمانە هەندێک گۆڕانکارییە لەبەشی گەڕانی وێنەی گووگڵ و لابردنی دوگمە زۆر پێویستەکەی ناسراو بە View Image بۆ کردنەوەی وێنە بێ ئەوەی بچیتە ماڵپەڕی سەرەکی و هەروەها لابردنی دوگمەی گەڕان بە وێنە واتە Search by Image.\nلەدوا لێدوانی گووگڵدا هاتووە کە گەڕانی وێنەی گووگڵ ڕێگەیەکی نایابە بۆ ئەو خەڵکانەی زانیاری دەدۆزنەوە کە پێیان وابێت کردنەوە و گەڕانی وێنە ئەزموونێکی باشتر بێت لە دەق و نوسین. هەروەها دەڵێت دانانی یەک دوگمەی تایبەت (Visit) بۆ ئەوەی خەڵکی بباتە سەرچاوەی سەرەکی پەیوەست بە وێنەکە بۆ بەکارهێنەران و بەرهەمهێنەران و هەروەها ئەوانەیشی کە هەڵگری مافی بڵاوکردنەوەن باشترە.\nتاگەکان google GoogleSearch Image Images گەڕان گووگڵ وێنە


سه‌رۆك بارزانی په‌یامێكی له ساڵیادی ده‌ركردنی بڕیاری ریفراندۆم بڵاوكرده‌وه\nسه‌رۆك بارزانی، په‌یامێكی له ساڵیادی ده‌ركردنی بڕیاری ریفراندۆم بڵاوكرده‌وه و رایگه‌یاند، ئەم بڕیارە دەستكەوتێكی گرانبەها بوو بۆ هەموو هاووڵاتیانی كوردستان و شانازییش بۆ هەموو ئەو لایەنانەی كە بەشدار بوون لە دەركردنی ئەو بڕیارە و لێشی پەشێمان نەبوونەوە.\nئەمڕۆ یادی رۆژێكی مێژووییە لە ژیانی سیاسیی گەلی كوردستان. لە 7ـی حوزەیرانی 2017ـدا لایەنە سیاسییەكانی هەرێمی كوردستان بە كۆدەنگی بڕیاریان لەسەر ریفراندۆم دا بۆ ئەوەی گەلی كوردستان بتوانێ لە رێگەیەكی ئاشتییانە دەنگ و ویستی خۆی بە جیهانیان بگەیێنێت. ئەم بڕیارە دەستكەوتێكی گرانبەها بوو بۆ هەموو هاووڵاتیانی كوردستان و شانازییش بۆ هەموو ئەو لایەنانەی كە بەشدار بوون لە دەركردنی ئەو بڕیارە و لێشی پەشێمان نەبوونەوە.\nلەم یادەدا پێزانینم بۆ رۆڵ و ماندووبوونی سەرجەم تێكۆشەر و ئازادیخواز و نیشتیمانپەروەرانی كوردستان هەیە و، هەزاران سڵاو لە رۆحی پاكی شەهیدانی كوردستان و هەموو شەهیدانی رێگەی ئازادی.\n7ـی 6ـی 2020\n« الاتحاد القومي الديمقراطي الكوردستاني YNDK يهنئ تيار المستقبل الكوردي في سوريا في ذكرى تأسيسه الـ15 له‌هێرشێكی تیرۆریستانی داعش بۆ سه‌ر گوندی دارا له قه‌زای خانه‌قین حه‌وت كه‌س گیانیان له‌ده‌ستدا »


◄ Sonuç: Found 97, page 1 of 10 Items per page: 🗐 1 🗐 5 🗐 10 🗐 25 🗐 50 🗐 100\n📅 15-08-2018 - زەکی شنگالی بەهۆی بۆردومانی تورکەوە شەهید دەکرێت Tarih ve olay\n📅 Da eklendi Aug 15 2018 12:00AM\n👁 Bu başlık 4,830 defa görüntülendi\nباکووری کوردستان - سەر لەبەیانیی ئەمڕۆ لە ناوچەی [ Daha... 👁] ✖ ✖ 15 0 ✔ 99% ✍ H.B. 15-8-2018 0:00:00\n📊 20 گۆڕی بەکۆمەڵ لە دەوروبەری شنگال دۆزراونەتەوە Anket ve istatistik\n📅 Da eklendi Dec 21 2017 9:29AM\n👁 Bu başlık 2,525 defa görüntülendi\nدواڕۆژ، کۆچەر عەلی ئەندامێکی ئەنجومەنی پارێزگای [ Daha... 👁] ✖ ✖ ✖ 0 1 ✔ 93% ✍ M.B. 21-12-2017 9:29:57\n📅 22-08-2018 - پرسەی مام زەکی شنگالی کۆتایی هات Tarih ve olay\n📅 Da eklendi Aug 22 2018 12:00AM\n👁 Bu başlık 3,817 defa görüntülendi\nباکووری کوردستان - لە شاری شرناخ 4 کەس کە دوانیان [ Daha... 👁] ✖ ✖ 3 1 ✔ 99% ✍ H.B. 22-8-2018 0:00:00\n📊 40 ملیۆن دۆلار بۆ ئاوەدانکردنەوەی شنگال و زوممار دابینکراوە Anket ve istatistik\n📅 Da eklendi Dec 12 2016 8:49PM\n👁 Bu başlık 4,739 defa görüntülendi\nدواڕۆژ، نوسینگەی هەولێر سەرپەرشتیاری کارگێڕی و دا [ Daha... 👁] ✖ ✖ ✖ 0 0 ✔ 91% ✍ H.B. 12-12-2016 20:49:52\n👫 ئارمانج شنگالی Kişiler\n📅 Da eklendi Jun 29 2017 4:41AM\n👁 Bu başlık 3,759 defa görüntülendi\nخەڵکی شنگالە و ڕایدەگەیەنێت، کە بە خۆ پەروەردەکردن [ Daha... 👁] ✖ ✖ 0 0 ✔ 78% ✍ E.Î.F. 29-6-2017 4:41:31\n📷 ئاشێک لە ناوچەی شنگال Resim ve tanım\n📅 Da eklendi Apr 25 2014 4:43PM\n👁 Bu başlık 5,719 defa görüntülendi\n... [ Daha... 👁] ✖ ✖ 0 0 ✔ 60% ✍ H.B. 25-4-2014 16:43:06\n📖 ئاگر لە سەنتەری شنگال کەوتووەتەوە و 100 خێزان ماڵیان چۆڵکردووە Kısa tanım\n📅 Da eklendi Jun 28 2019 10:54PM\n👁 Bu başlık 1,236 defa görüntülendi\nڕەشەبایەکی بەهێز ناوچەکەی گرتووەتەوە و بەوهۆیەوە ت [ Daha... 👁] ✖ ✖ ✖ 0 1 ✔ 91% ✍ J.O.E. 28-6-2019 22:54:06\n📕 آزارهای شنگال Kütüphane\n📅 Da eklendi Jun 21 2019 12:32PM\n👁 Bu başlık 1,544 defa görüntülendi\nریبوار رمضان بارزانی [ Daha... 👁] 📕 ✖ 0 1 ✔ 99% ✍ Z.S. 21-6-2019 12:32:55\n📅 Da eklendi Dec 13 2018 1:23PM\n👁 Bu başlık 3,062 defa görüntülendi\nرێکخراوی ئەمنستی ئینتەرناشناڵ دەڵێت، داعش لە شنگال [ Daha... 👁] ✖ ✖ 0 2 ✔ 96% ✍ H.B. 13-12-2018 13:23:27\n📷 ئەو منداڵەی لە چیای شنگال لە دایکبوو Resim ve tanım\n📅 Da eklendi Aug 10 2014 12:28AM\n👁 Bu başlık 3,764 defa görüntülendi\nدهوک/وشە. نەوزاد هلۆری- لەو رۆژانەی کە هاووڵاتییە [ Daha... 👁] ✖ ✖ 0 0 ✔ 74% ✍ H.B. 10-8-2014 0:28:07\n📊 Istatistik Başlık Sayısı 382,830\n| Sayfa oluşturma süresi: 6,037 saniye!


سه‌لامه‌تیی منداڵ، 3 مانگ تا 1 ساڵ / Barnsäkerhet 3 - 12 mån - 1177.se - Råd om vård från Sveriges landsting\nسه‌لامه‌تیی منداڵ، 3 مانگ تا 1 ساڵBarnsäkerhet 3 - 12 mån زانیاریی و ئامۆژگاریی\nپێویسته له کاتێکدا که کونجکاویی منداڵ زیاد ده‌کات و ده‌ست ده‌کات به هه‌ستانه سه‌رپێ پارێزه‌ی دژیی ڕژان بۆ کوانوو (ته‌باغ)ه‌که‌ت دابنێیت و ده‌ستکی مه‌نجه‌ڵه‌کان به‌ره‌و ناوه‌وه به‌ریه‌وه.\nزوو زوو لاستیکی مه‌مه‌شوشه‌ی منداڵه‌که‌ت ڕاکێشه بۆ ئه‌وه‌ی که دڵنیا بیته‌وه له‌وه‌ی که کونی تێدا نیه.\nبه مه‌به‌ستیی ڕێگرتن له‌و زیانانه‌ی که له به‌ربوونه‌وه ده‌که‌ونه‌وه ئه‌وا ده‌بێت\nکاتێک که منداڵه‌که‌ت له سه‌ر مێزی دایبی لێگۆڕینه هه‌میشه چاوێکت له سه‌ری بێت و هه‌نگین که ده‌ته‌وێت ڕووت وه‌رگێڕیت له مێزه‌که به ده‌ستێکت منداڵه‌که‌ت بگریت.\nهه‌میشه چاوێکت له منداڵه‌که‌ت بێت کاتێک که له گالیسکه‌ی منداڵ دایه.\nکاتێک که منداڵ به جووڵه جووڵتر بوو ئه‌وا هه‌میشه قایشێک به‌کاربهێنیت.\nکورسیگه‌لی به‌رزی منداڵان به له‌نگه‌رێکی تایبه‌ت به مێزه‌که‌وه ببه‌ستیته‌وه.\nئه‌گه‌ر منداڵه‌که‌ت له ناو ڕووانگه‌تدا نه‌بوو ئه‌وا له کورسی منداڵ بیهێنیته ده‌ره‌وه.\nلێ نه‌گه‌ڕێیت هیچ کونێکی گه‌وره‌تر له ده سانتیمه‌ترت له نێوان په‌رژینه‌کان، ستاکێته‌کان و پلیکانه‌کاندا هه‌بێت.\nنه‌هێڵی منداڵه‌که‌ت له سیسه‌می دایکوباوکدا به‌بێت چاولێبوون بخه‌وێت.\nمۆبلی قورس به هۆی به‌سته‌ره‌وه‌ی مۆبله‌وه له دیوار ببه‌ستیت.\nوا بکه‌یت که په‌نجه‌ره و ده‌رگای باڵکۆن ئاسته‌نگیان هه‌بێت تاوه‌کو منداڵ نه‌توانێت بیانکاته‌وه.\nله‌و کاته‌دا که منداڵه‌که‌ت له سه‌ر کۆشته چا و قاوه‌ی گه‌رم نه‌خۆیته‌وه.\nپله‌ی گه‌رمیی ئاوی ناو حه‌وزی خۆشتن بپێویت نه‌وه‌کا زۆر گه‌رم بێت. بۆ ئه‌و مه‌به‌سته‌ش ده‌توانیت ته‌رمۆمه‌تر به‌کاربهێنیت یاخود به ئانیشکت هه‌ستی پێ بکه‌یت.\nله ناو گه‌رماودا چاوێکت هه‌میشه له سه‌ر منداڵه‌که‌ت بێت نه‌وه‌کا شێره‌ی ئاوه گه‌رمه‌که بکاته‌وه.\nئاگات لێ بێت که پله‌ی گه‌رمی ئێلێمێنته‌که‌ت له 60 پله زیاتر نه‌بێت و پارێزه‌ی هه‌بێت.\nڕێگری دژه ڕژان بۆ کوانوو (ته‌باخ)که‌ت به‌کاربهێنیت و ئاگاشت له‌وه بێت ke به‌سته‌ره‌وه به دیوار(tippskydd)ی بۆ دانرابێت.\nله کاتی گه‌رمداهاتنی ده‌رگای فڕنیه‌که له 60 پله زیاتر قفڵی ده‌رگای فڕن به‌کاربهێنیت.\nشتی گه‌رم له شوێنێکی وا دابنێی که منداڵ ده‌ستی نه‌گاتێ.\nشتی بچوک که ده‌کرێت له قورگی منداڵ گیر بن نه‌هێڵی له‌ولادا بکه‌ون.\nزوو زوو لاستیکی سه‌ری مه‌مه‌شوشه ڕاکێشیت بۆ ئه‌وه‌ی که دڵنیابیت له‌وه‌ی که زیانی پێ نه‌گه‌یشتووه.\nله ده‌نگیی به‌رز منداڵه‌که‌ت بپارێزیت، بۆ نمونه موسیقای ده‌نگ به‌رز، و ده‌نگی له‌پڕ\nوا بکه‌یت که که‌ره‌سته‌کانی یاریکردنی منداڵه‌که‌ت ده‌نگی به‌رز و له پڕیان نه‌بێت/ پێش ئه‌وه‌ی بیانکڕیت به‌تاقیان که‌وه.\nئاگات لێ بێت که هیچ ڕووه‌کێکی ژه‌هراویی له ناو ماڵدا نه‌بێت.\nدڵنیابیته‌وه له‌وه‌ی که پچڕێنه‌ری کاره‌بایی کاره‌با چوونه سه‌ر زه‌ویی (jordfelsbrytare) بوونی هه‌یه و له‌لایه‌ن کاره‌باچییه‌کی پسپۆڕه‌وه دانراوه.\nبۆ ڕێگریی له مه‌ترسی که‌وتنه‌وه‌ی کاره‌سات له ئاشپه‌زخانه‌دا ئه‌وا باشه که\nکه‌ره‌سته تیژه‌کانت له شوێنێکی وادا دابنێیت که منداڵ ده‌ستی پێیان نه‌گات.\nپارێزه‌ی دژی ڕژان له کوانووه‌که‌ت ببه‌ستیت و واش بکه که کوانووه‌که‌ت به به‌سته‌ر قایم کرابێت.\nقفڵ له ده‌رگای فڕنه‌که‌ت ببه‌ستیت و پارێزه‌ی فڕنیش ببه‌ستیت ئه‌گه‌ر ده‌رگای فڕنه‌که گه‌مییه‌که‌ی له 60 پله تێپه‌ڕێت.\nئه‌گه‌ر ئامێرێکی کاره‌بایی به‌کارنه‌هێنیت ئه‌وا وایه‌ره‌که‌ی له پلاکی کاره‌با ده‌ربهێنیت.\nبه مه‌به‌ستی سه‌فه‌رێکی سه‌لامه‌ت به ئۆتۆمبیل ده‌بێت\nئاگات له‌وه بێت که ئه‌و منداڵانه‌ی که ته‌مه‌نیان له نۆ مانگ که‌متره هه‌میشه له پارێزه‌یه‌کی ساوای قبوڵکراودا ببه‌سترێنه‌وه.\nکاتێک که منداڵه‌که‌ت ته‌مه‌نی له شه‌ش مانگ تێپه‌ڕی کوشنێکی قبوڵکراوی منداڵ پاشه‌و‌پاش بۆ ببه‌سته.\nله کاتی کڕینی پارێزه‌ی ساوا یاخود کوشنی منداڵی به‌کارهێنراو هه‌میشه دڵنیابیت له‌وه‌ی که زیانی پێنه‌که‌وتووه.\nئاگات لێ بێت نه‌وه‌کا که‌لوپه‌لی جیاجیا له ناو سه‌یاره‌که‌تدا که‌وتبن که له کاتی ئیستاپگرتنێکی خێرادا ده‌ر‌په‌ڕنه ئه‌ولاولا.\nپارێزه‌ی ساوا و کوشنی منداڵی قبوڵکراو بۆ به‌ستن هه‌م بۆ کوشنی پێشه‌وه هه‌م بۆ هی دواوه ده‌ست ده‌که‌ون. هه‌میشه گوێڕایه‌ڵیی ڕێنماییه‌کانی چۆنێتی به‌ستن بکه بۆ هه‌ردووک کوشنه‌کان.\nوابکه‌یت که منداڵه‌که‌ت چاکه‌تی سه‌رئاوکه‌وتنی قه‌باره‌گونجاوی وا به‌کاربهێنێت که له‌گه‌ڵ کێشیدا گونجێنراوه.\nیاساگه‌لی تایبه‌ت به چونێتی داپۆشین و په‌رژینکردنی مه‌له‌وانگه به مه‌به‌ستی خۆپاراستن له کاره‌سات بوونیان هه‌یه. به پێی دائیره‌ی موشته‌رییان ده‌بێت، گۆمی مه‌له، پوول، گۆمی ته‌نک و گۆمی ناو باخچه په‌رژین بکرێن و به شێوه‌یه‌کی وا قفڵ بدرێن که منداڵ نه‌توانێت بیانکاته‌وه.\nبۆ سه‌فه‌رێکی سه‌لامه‌ت به پایسکیل پێویسته\nئه‌گه‌ر منداڵه‌که‌ت سوای پایسکل بکه‌یت خوده‌ی پایسکل، کورسی منداڵ و پارێزه‌ری ته‌لی تایه‌ی پایسکل به‌کاربهێنیت.\nبۆ منداڵانی خوار حه‌وت ساڵ خوده‌ی تایبه‌تیی منداڵی بچوک هه‌ن که به‌ستی چه‌ناگه‌ی وایان پێوه‌یه که هه‌ر قورساییان که‌وته سه‌رێ ده‌دره‌وشێنه‌وه.\nبۆ ئه‌وه‌ی که ڕێگریی له ڕوودانی کاره‌ساتگه‌لی تر بکه‌یت ئه‌وا پێویسته به ڕێکوپێکی و زوو زوو له ئامراز و که‌ره‌سته‌کانی یاریی منداڵه‌که‌ت وورد بیته‌وه، بۆ نمونه ئیستاپی گالیسکه‌ی منداڵ و لاستیکی مه‌مه‌شوشه.


ئێران داوای نه‌ته‌وه یه‌كگرتووه‌كان بۆ ڕاگرتنی به‌رنامه‌ی ناوه‌كی ڕه‌تده‌كاته‌وه\nئێران داواكه‌ی ئاژانسی ووزه‌ی ئه‌تۆمی نێونه‌ته‌وه‌یی ڕه‌تكردۆته‌وه بۆ ڕاگرتنی چالاكیه‌كانی پیتاندنی یۆرانیۆم.\nدانوستاندنه‌ری باڵای ووزه‌ی ناوه‌كی ئێران، عه‌لی لاریجانی ڕۆژی پێنج شه‌ممه له‌گه‌ڵ موحه‌ممه‌د ئه‌لبه‌رادعی سه‌رۆكی ئاژانسی I.A.E.A. له تاران كۆبۆوه. دوا به دوای ئه‌و كۆبونه‌وه‌یه‌ش، عه‌لی لاریجانی گوتی ئه‌و داوایانه گرنگ نین.\nهه‌روه‌ها ئه‌لبه‌رادعی ڕایگه‌یاند كه‌وا ئێران له به‌ڵێنه‌كانی خۆی پاشگه‌ز بۆته‌وه بۆ ڕونكردنه‌وه‌ی چالاكیه‌كانی به‌رنامه ناوه‌كیه‌كانیان. هه‌روه‌ها ئاماژه‌یدا به‌وه‌ی كه هێشتا ڕاگه‌یاندنه‌كانی ئێرانیان جه‌خت نه‌كردۆته‌وه ده‌رباره‌ی پیتاندنی یۆرانیۆم بۆ ئاستێك كه ده‌توانرێت له ده‌زگاكانی ووزه‌ی ناوه‌كیدا به‌كار بهێنرێت و تاران ڕۆژی سێشه‌ممه ئه‌م هه‌واڵه‌ی ڕاگه‌یاند.\nله واشنتۆنیش، خانم كۆنده‌لیزا رایسی وه‌زیری ده‌ره‌وه‌ی ئه‌مریكا گوتی ئێران له‌وانه‌یه ڕوبه‌ره‌وه‌ی سزای توندی نێونه‌ته‌وه‌یی ببێته‌وه ئه‌گه‌ر هاتوو داخوازییه‌كانی ئه‌نجومه‌نی ئاسایشی نه‌ته‌وه یه‌کگرتووه‌كان فه‌رامۆش بكات بۆ ڕاگرتنی به‌رنامه ناوه‌كیه‌كانیان.\nخانم رایس گوتیشی ته‌نها بژار، جێبه‌جێكردنی به‌ندی حه‌وتی ده‌ستورنامه‌ی ن. ی، كه ڕێگه ده‌دات به‌وه‌ی سزای توند به سه‌ر ئێران‌دا بسه‌پێنرێت.


kurdiu 27/05/2019 - 01:02 بڵاوکراوەتەوە لە هەواڵ/كوردستانی\nمەلا بەختیار لەبارەى جەنگى نێوان ئەمریکا و ئێرانەوە، بانگەوازێکى ئاڕاستەى مەسعود بارزانى و کۆسرەت ڕەسوڵ کرد و سەرکردەى حیزبە کوردستانییەکان کرد، لەوبارەیەشەوە داواى کۆبوونەوەى فراوانى حیزبەکان دەکات.\nلە بارەى ئەگەرەکانى ئەو جەنگەى لەنێوان ئەمریکا و ئێراندا باس دەکرێت، مەلا بەختیار لێپرسراوى دەستەى کارگێڕى مەکتەبى سیاسى یەکێتى ڕایگەیاند: “ئایا میللەتەكەمان، ئاگامان لەخۆمانە؟ كۆبوونەوەی فراوانی حزبەكان كراوە بۆ تەداروكی ئەم بارودۆخە، بۆ بیركردنەوەی قوڵ و لێكەوتەكانی ئەم بارودۆخە؟ پەرلەمانی كوردستان، حزبەكانی كوردستانی بانگكردووە بۆ ئەوەی پرۆژەیەكی بۆ گفتوگۆ لەسەر ئەم بارودۆخە هەبێت؟ بەتایبەتی یەكێتی‌و پارتی كە هێزمان هەیە ئایە لەگەڵ حزبە عیراقییەكان دانیشتووین؟، بۆ ئەوەی لەسەر ئەم بارودۆخەو مەترسییەكانى”.\nمەلا بەختیار ئاماژەى بەوەشکردووە: “ئەوەی تا ئێستا دەیبیستین، ئەمریكا هەڕەشەمان لێدەكات ئەگەر دۆستایەتی ئێران بكەین، لێتان قبوڵ ناكەین‌و ئێرانیش پێدادەگرێ لەسەر ئەوەی ئەو پەیوەندییەی هەمانە لەگڵیان نابێ دەستبەرداریان ببیین. لەكاتێكدا نە هەڕەشەكەی ئەمریكا‌و نە پێداگیرییەكەی ئێران، دەستەبەرنین بۆ میللەتەكەمان”.\nلە کۆتایی پەیامەکەیدا مەلا بەختیار بانگەوازێک ئاڕاستەى مەسعود بارزانى و کۆسرەت ڕەسوڵ کرد و سەرکردەى حیزبە کوردستانییەکان دەکات و دەڵێت: “بانگەوازێك بۆ كاك مەسعود و كاك كۆسرەت و سەرۆكی هەموو حیزبەكان، سەرەڕای جیاوازییەكان و كێشەكان، بەزوترین كات كۆبوونەوەیەكی راوێژكاری لەنێوان حیزبەكانی كوردستاندا بكرێت و لەناو پەرلەمان كۆبوونەوە بكرێت و داوای كۆبوونەوەی حیزبە عیراقییەكان بكرێت و گفتوگۆ بكەین، پێشتریش وتومە كە هەقە لەم كێشەیەدا، بۆ مەترسی جەنگ لەنێوان ئەمریكا و ئێران، سیاسەتی خۆمان ببەستینەوە بەسیاسەتی بەغداد، بەڵام سیاسەتی بەغدادیش نابێ بەبێ راوێژ لەگەڵ سەركردایەتی كوردستان بیسەپێنێت”.\nلێپرسراوى دەستەى کارگێڕى مەکتەبى سیاسی یەکێتى ئاماژەى بەوەشکردووە: “دەبێ بەڕاوێژ و بەبۆچوونی هەمولایەكمان ستراتیجەكە دابنێین، نەك بەغداد لەوێ بڕیارێك بدات‌و ئێمەش لێرە، ملكەچ بین. یان ئێمە لێرەوە خۆمان بڕیار بدەین‌و بڵێن، هەقمان بەسەر بەغدادەوە نییە! نەخێر، بەڵكو ئێستا هەقمان زۆر بەسەر بەغدادەوەو هەیەو ئەویش هەقی بەسەرمانەوە هەیە‌و بەڕاستی سەما ئێستا لەسەر لێوار و نوكی خەنجەرە”.\nمەلا بەختیار دەشڵێت: “ئەگەر حیزبەكان، حكومەت و پەرلەمانی كوردستان حكومەت و پەرلەمانی عیراق، بەهەموومان ستراتیژ و پرۆژەیەكمان بۆخۆمان دانا، سوور بووین لەسەری، ئەوكاتە ئەمریكا، بەریتانیا و ئەنجومەنی ئاسایشیش رێزی لێدەگرن و ئێران و دەوڵەتانی دەوروبەریش لەناوچەكە رێزی لێدەگرن”.\nداواش دەکات: “لەو چوارچێوەیەدا هێزە كوردستانییەكان دەبێ پاشكەوتی سیاسی خۆمان هەبێ، ئەویش ئەوەیە لەسەر ئاستی عیراق، لەهەموو ئاستەكان رێكبكەوین و لەناو كوردستانیش بۆ هەموو ئەگەرەكان، شەڕ دەبێ، ئەگەر شەڕ بوو چی بكەین و ئەگەر نەبوو چی بكەین؟ ئەگەر ماوەیەكی كەم رویدا، چی بكەین، ئەگەر دوای ئەوەی وەستا چیبكەین؟ كە شەڕ وەستا، لەسەر حسابی چارەنوسی ئێمە دەبێ، یان لەسەر حسابی نەوت و جوگرافیا و ئاسایش و پێشمەرگەی ئێمە دەبێت؟ یان نەخێر لەسەر حسابی عیراق دەبێت؟ یان لەسەر چ حسابێك دەبێت و دەشبێ هەموو ئەم پرسیارانە لەخۆمان بكەین و بەرچاویشمان روون بێت. چونكە ئەگەر بەرچاومان روون بوو، بەرنامە‌و بڕیارمان هەبوو، هەر رووداوێك رویدا، ئامادەین”.


سه‌رۆك بوش له‌گه‌ڵ ڕێبه‌رانی ئیتالیا كۆده‌بێته‌وه\nڕۆژی پـێـنجشه‌ممه سه‌رۆكی ئه‌مه‌ریكایی جۆرج ده‌بلیو بوش له‌گه‌ڵ ڕێبه‌رانی ئێتالیا له ڕۆما كۆده‌بێته‌وه بۆ وتووێژه‌كانی چاوه‌ڕوان ده‌كرێت جه‌خت له‌سه‌ر پـرۆگرامی ناوه‌كی ئێران و ڕۆڵی له‌شـكری ئیتالیا له ئه‌فغانسـتان بكات.\nسه‌رۆك سه‌ره‌تا له‌گه‌ڵ هاوكاره ئیتالیـیه‌كه‌ی جۆرجیۆ ناپـۆلیتانۆ كۆده‌بێته‌وه به‌ر له‌وه‌ی چاوی به سه‌رۆك وه‌زیران سلڤیۆ برلسـكۆنی بكه‌وێت.\nزووتریش سه‌رۆك باسی له به‌هاكانی پـرۆگرامه‌كانی ئاڵوگۆڕكردنه‌وه‌ی نێوده‌وڵه‌تی كرد و به كاردارانی ئیتالیای ڕاگه‌یاند پـرۆگرامه‌كانی یارمه‌تی بێگانه ئه‌دات ڕاسـتیـیه‌كان سه‌باره‌ت به ئه‌مه‌ریكا فێربن.\nجێی باسه نزیكه‌ی هه‌زار چالاكخوازانی دژ به شه‌ڕیش ڕۆژی چوارشه‌ممه خۆپـیشـاندانیان له ناو جه‌رگه‌ی ڕۆما سـازكرد له كاتی گه‌یشـتنی سه‌رۆك بوش، وا بڕیاره خۆپـیشـاندانی زیاتر له ڕۆژی پـێـنجشه‌ممه‌دا به‌ڕێوه‌بچێت.\nهه‌روه‌ها بڕیاره سه‌رۆك بوش ڕۆژی هه‌ینی چاوی به پاپا بێنێدكت بكه‌وێت.\nگه‌شـته‌كه‌ی سه‌رۆك بوش به زۆری وتووێـژه‌كانی قه‌یرانی ناوه‌كی له‌گه‌ڵ ئێران ده‌گرێته‌وه. ئیتالیا فشـار ده‌كات بـبێته به‌شـێك له كۆمه‌ڵی وتووێـژكاران له‌گه‌ڵ تاران كه هه‌ر پـێـنج ئه‌ندامه هه‌میشـه‌یـیه‌كه‌ی ئه‌نجومه‌نی ئاسایشی نه‌ته‌وه یه‌كگرتووه‌كان و ئه‌ڵمانیا ده‌گرێته‌وه.


یاری PUBG Mobile خەڵاتی باشترین یاری ساڵی 2018ـی پێدرا – کەی ئای تی ئێن\nیاری PUBG Mobile خەڵاتی باشترین یاری ساڵی 2018ـی پێدرا\nکۆمپانیای دروستکەری یاری پەبجی مۆبایل “تێنسێنت” ڕایگەیاند یاریەکەیان خەڵاتی باشترین یاری ساڵی ٢٠١٨ـی پێدراوە لەلایەن خەڵاتە زێرینەکانی Joystickـەوە. گەشەپێدەرانی یارییەکەش بە شانازیەوە باس لە خەڵاتەکە دەکەن و دەڵێن بەم سەرکەوتنانە و ئەم خەڵاتە، هەوڵی زیادکردنی تایبەتمەندی نوێ و شتی نوێ بۆ یارییەکە دەدەین.\nهەر لە سەرەتای بڵاوبوونەوەی یەری پەبجی مۆبایل، کۆمپانیای تێنسێنت سەرکەوتنی یەک لە دوای یەکی تۆمارکردووە و لە ماوەیەکی کەمدا زیاتر لە ١٠٠ ملیۆن کەس یارییەکەیان لەسەر ئەندرۆید و iOS داگرت.\nئێستا خەڵاتی گووگڵ ماوە بۆ دیاریکردنی باشترین ئەپ و یارییەکانی ساڵ. ئێستا پەبجی مۆبایل لە لیستی ئەو یارییە پاڵێوراوانەی کۆگای گووگڵ پلەیە کە ئێستا بەکارهێنەران دەتوانن دەنگیان پێبدەن و لە کۆتاییشدا باشترین یاری بە زۆرینەی دەنگ لەلایەن گووگڵەوە دیاری بکرێت.\nبەم زووانەش نوێترین نوێکردنەوەی یارییەکە بۆ یاریکەران بەردەست دەبێت و وەرزی چوارەم لە لە ڕۆژی ١٨ی ئەم مانگەوە دەست پێدەکات.


درێژەی خۆکوژیەکان لە رۆژهەڵاتی کوردستان - كۆمه‌ڵه‌ی مافی مرۆڤی کوردستان\nشەمە ۵ی خەزەڵوەر ۱۳۹۷ی هەتاوی، لاوێکی ۲۸ساڵان خەڵکی شاری شنۆ بە ئاگرتێبەردانی جەستەی کۆتایی بە ژیانی خۆی هێنا.\nبە پێی وتەی سەرچاوەیەکی ئاگادار: ژنێکی تر بە ناوی شەرمین ئەحمەدی تەپەڕەش کچی ویسە بە هۆی کێشەی بنەماڵەیی لە ماڵی خۆی دەستی داوەتە خۆکوژی و کۆتایی بە ژیانی خۆی هێناوە.\nلەلایەکی تریشەوە، ۴ی سەرماوەزی ۱۳۹۷ی هەتاوی لاوێکی ۲۶ ساڵان بەناوی مەهدی خاوەن بڕوانامەی مەستەر لە رێگای خۆ هەڵواسین لە گەڕەکی تەپ ماڵان لە شاری سەقز دەستی داوەتە خۆکوژی و گیانی خۆی لەدەستداوە.\nبە پێی ئاماری ناوەندی ئامار و بەڵگەی کۆمەڵەی مافی مرۆڤی کوردستان، لە سەرەتاکانی ۲۰۱۸ بڕی ۹۷ شارۆمەندی کورد، لە رێگای هەوڵ بۆ خۆکوژی یا خود کوشتنی ناموسی گیانی خۆیان لەدەست داوە.\n← ژەهراوی کردنی ۴۰ قوتابی گوندێکی سەربە شاری مەهاباد لە ڕۆژهەڵاتی کوردستان\nبێبەری کردنی ژنانی بەندکراو لە زیندانی لە پێداویستی سەرەتایس بەبیانووی نوێژەن کردنەوەی زیندان →


Genesis 31 HTB - پەیدابوون 31 KSS\nڕاکردنی یاقوب لەلای لابان\n1یاقوب گوێی لە کوڕەکانی لابان بوو کە دەیانگوت: «هەموو ئەوەی هی باوکمان بوو یاقوب بردی و لە ڕێگەی ماڵ و سامانی باوکمانەوە ئەم هەموو سامانەی پێکەوە نا.» 2هەروەها یاقوب بینی کە هەڵسوکەوتی لابان بەرامبەری گۆڕاوە و وەک جاران نەماوە.\n3یەزدان بە یاقوبی فەرموو: «بگەڕێوە بۆ خاکی باوکانت و بۆ لای کەسوکارەکەت، منیش لەگەڵت دەبم.»\n4یاقوبیش بەدوای ڕاحێل و لێئەدا ناردی کە بێن بۆ لای بۆ ئەو لەوەڕگایەی مەڕوماڵاتەکەی لێیە. 5پێی گوتن: «دەبینم باوکتان بەرامبەر بە من گۆڕاوە و وەک جاران نەماوە، بەڵام خودای باوکم لەگەڵ من بووە. 6خۆتان دەزانن کە من بە هەموو توانامەوە خزمەتی باوکتانم کردووە، 7کەچی باوکتان هەڵیخەڵەتاندم و دە جار کرێیەکەی منی گۆڕی. بەڵام خودا ڕێی پێنەدا کە خراپەم لەگەڵ بکات. 8کاتێک دەیگوت: ”بزنە خاڵدارەکان کرێی تۆ دەبن،“ ئەوا هەموو بزنەکان کاریلەی خاڵداریان دەبوو. بەڵام کاتێک ڕای خۆی دەگۆڕی و دەیگوت: ”بزنە خەتدارەکان کرێی تۆ دەبن،“ ئەوا هەموو بزنەکان کاریلەی خەتداریان دەبوو. 9خودا مەڕوماڵاتی باوکتانی برد و دایە من.\n10«لە کاتی پەڕینی ئاژەڵەکاندا خەونێکم دیت کە تێیدا چاوم هەڵبڕی و بینیم کە ئەو تەگانەی کە لە بزنەکان دەپەڕن خەتدار و خاڵدار و بەڵەکن. 11فریشتەی خوداش لە خەونەکە پێی فەرمووم: ”یاقوب.“ منیش گوتم: ”ئەوەتام.“ 12ئەویش فەرمووی: ”چاو هەڵبڕە و بڕوانە، وا هەموو ئەو تەگانەی لەگەڵ بزنەکان جووت دەبن خەتدار و خاڵدار و بەڵەکن. هەموو ئەوەم بینیوە کە لابان بە تۆی کردووە. 13من خودای بێت‌ئێلم، ئەو شوێنەی تێیدا بەردێکت بە ستوونی ڕاگیر کرد و زەیتت بەسەریدا کرد، لەوێ نەزرت بۆ کردم. ئێستاش هەستە و لەم خاکە بڕۆ دەرەوە و بگەڕێوە بۆ خاکی لەدایکبوونەکەت.“»\n14ئینجا ڕاحێل و لێئە وەڵامیان دایەوە و پێیان گوت: «ئایا لە ماڵی باوکمان بەش و میراتمان هەیە؟ 15مەگەر لای ئەو بە بێگانە دانەنراوین؟ نە تەنها ئێمەی فرۆشت، بەڵکو ئەو پارەیەشی خوارد کە پێمان درابوو. 16هەموو ئەو سامانەی خودا لە باوکمانی برد بۆ ئێمە و منداڵەکانمانە. ئێستاش هەرچی خودا پێی فەرموویت بیکە.»\n17ئیتر یاقوب هەستا و منداڵەکانی و ژنەکانی سواری وشترەکان کرد. 18هەموو مەڕوماڵات و ئەو شتانەی لە پەدان ئارام دەستی کەوتبوو دایە پێش خۆی و بەرەو خاکی کەنعان بۆ لای ئیسحاقی باوکی کەوتە ڕێ.\n19کاتێک لابان بۆ بڕینەوەی مەڕەکانی چووبوو، ڕاحێل بتەکانی31:19 عیبری: تەرافیم جۆرێک بت بووە لەناو ماڵ، لە شێوەی مرۆڤدا بووە. باوکی دزی. 20هەروەها یاقوبیش لابانی ئارامی هەڵخەڵەتاند، چونکە پێی ڕانەگەیاند کە ڕادەکات. 21ئیتر بە هەموو ئەو شتانەوە کە هەیبوو هەڵات، لە ڕووباری فورات پەڕییەوە و ڕووی کردە ناوچە شاخاوییەکانی گلعاد.\nلابان دوای یاقوب دەکەوێت\n22ڕۆژی سێیەم بە لابان ڕاگەیەنرا کە یاقوب هەڵاتووە. 23ئەویش پیاوەکانی لەگەڵ خۆی برد و بۆ ماوەی حەوت ڕۆژ دوای کەوت، هەتا لە ناوچە شاخاوییەکانی گلعاد پێی گەیشتەوە. 24خودا لە شەودا هاتە خەونی لابانی ئارامی و پێی گوت: «وریا بە! نە بە چاک و نە بە خراپ هیچ بە یاقوب نەڵێیت.»\n25کاتێک لابان گەیشتە یاقوب، یاقوب لە چیاکە چادرەکەی هەڵدابوو، لابانیش لەگەڵ پیاوەکانی لە ناوچە شاخاوییەکانی گلعاد چادریان هەڵدا. 26لابان بە یاقوبی گوت: «ئەمە چییە کردووتە؟ هەڵتخەڵەتاندووم و کچەکانی منیشت وەک ڕاپێچکراو داوەتە پێش خۆت. 27بۆچی بەدزییەوە ڕاتکرد و هەڵتخەڵەتاندم؟ بۆچی ئاگادارت نەکردمەوە بۆ ئەوەی بە شادی و گۆرانییەوە، بە دەف و بە قیسارەوە بەڕێت بکەم؟ 28تەنانەت ڕێگات پێنەدام کە نەوە و کچەکانم ماچ بکەم. تۆ ڕەفتارێکی گێلانەت کرد. 29لە دەسەڵاتمدایە خراپتان پێ بکەم، بەڵام خودای باوکتان دوێنێ پێی گوتم: ”وریابە! نە بە چاک و نە بە خراپ هیچ بە یاقوب نەڵێیت.“ 30ئێستاش وا ڕۆیشتی، چونکە تامەزرۆی ماڵی باوکتی، بەڵام بۆچی بتەکانی منت دزی؟»\n31یاقوبیش وەڵامی دایەوە و بە لابانی گوت: «ترسام نەوەک بە زۆرەملێ کچەکانتم لێ بستێنیتەوە. 32بەڵام ئەوەی کە بتەکانتی لەلا دەبینیتەوە، نابێت بژیێت. لەبەردەم کەسوکاریشماندا ببینە چی تۆم لەلایە، بیبە بۆ خۆت.» بەڵام یاقوب نەیدەزانی کە ڕاحێل بتەکانی دزیوە.\n33ئیتر لابان چووە ناو هەر یەک لە چادرەکانی یاقوب و لێئە و هەردوو کەنیزەکەوە، بەڵام هیچی نەدۆزییەوە. ئینجا لە چادرەکەی لێئە هاتە دەرەوە و چووە ناو چادرەکەی ڕاحێل. 34ڕاحێل بتەکانی بردبوو و خستبوویە ناو کورتانی وشترەکەوە و لەسەریان دانیشتبوو. لابان بە تەواوی ناو چادرەکەی پشکنی، بەڵام هیچی نەدۆزییەوە.\n35ڕاحێل بە باوکی گوت: «گەورەم، تووڕە مەبە کە ناتوانم لەبەردەمت هەستم، چونکە خوێنلێچوونی ژنان و سووڕی مانگانەم هەیە.» ئەویش پشکنینی خۆی کرد، بەڵام بتەکانی نەدۆزییەوە.\n36یاقوب تووڕە بوو، بۆیە بەگژ لاباندا چوو و پێی گوت: «تاوانم چییە؟ چ گوناهێکم کردووە کە ئاوا گڕت گرت و بەدوامدا هاتیت؟ 37ئەوا هەموو شتەکانم گەڕایت، چ شتێکی ماڵەکەی خۆتت تێدا دۆزییەوە؟ ئا لێرە بیخەرە بەردەم پیاوەکانم و پیاوەکانت، با ئەوان دادوەری نێوان هەردووکمان بکەن.\n38«ئەوە بیست ساڵە من لەگەڵ تۆم، نە مەڕەکانت بەریان خست، نە بزنەکانیشت، نە منیش لە بەرانی مێگەلەکەی تۆم خوارد. 39ئەوانەی دەبوونە نێچیری ئاژەڵ بۆم نەدەهێنایتەوە، بەڵکو لەسەر من دەکەوتن. لە منت داوا دەکردەوە، ئەگەر بە ڕۆژ بدزرابوونایە یان بە شەو. 40بە ڕۆژ گەرما دەیخواردم و بە شەویش سەرما. خەویش لە چاوم بڕابوو. 41ئەوا بیست ساڵە لە ماڵەکەی تۆم، چواردە ساڵ لەبری دوو کچەکەت خزمەتم بۆ کردیت و شەش ساڵیش لەبری مەڕەکانت، دە جاریش کرێیەکەی منت گۆڕی. 42ئەگەر خوداکەی باوکم، خودای ئیبراهیم و ئەوەی ئیسحاق لێی دەترسا لەگەڵ من نەبووایە، ئەوا بە دڵنیاییەوە بە دەستی بەتاڵ بەڕێت دەکردم. بەڵام خودا ڕوانییە ڕەنجکێشیم و ماندووبوونی دەستم، دوێنێ شەو سەرزەنشتی کردیت.»\n43لابانیش وەڵامی یاقوبی دایەوە و گوتی: «کچەکان کچی خۆمن و منداڵەکانیشیان منداڵی خۆمن، مەڕەکانیش مەڕی خۆمن، هەرچییەکیش تۆ دەیبینیت هی منە. بەڵام ئەمڕۆ چی بکەم لە کچەکانم و لەو منداڵانەی بوویانە؟ 44ئێستاش وەرە با من و تۆ پەیمانێک ببەستین تاکو ببێتە شایەتییەک لەنێوانماندا.»\n45یاقوبیش بەردێکی هێنا و بە ستوونی داینا. 46ئینجا یاقوب بە پیاوەکانی خۆی گوت: «بەرد کۆبکەنەوە.» ئەوانیش بەردیان هێنا و کەڵەکەیان کرد و لە تەنیشت کەڵەکە بەردەکە نانیان خوارد. 47لابان ئەوێی ناونا «یەگەر ساهەدوتا»، یاقوبیش ناوی لێنا گەلعید31:47 وشەی ئارامی (یەگەر ساهەدوتا) و وشەی عیبری (گەلعید) بە واتای کەڵەکەبەردی شایەتیی. لە کەلتوری ئەو سەردەم وا باو بووە لە کاتی بەستی پەیمان و ڕێککەوتندا بەردیان لە جێگایەکدا کەڵەکە کردووە وەک هێمایەک بۆ یادەوەری و بە زیندوو هێشتنەوەی پەیمان و بەڵێنەکەیان..\n48لابان گوتی: «ئەمڕۆ ئەم کۆمەڵە بەردە شایەتی نێوان من و تۆن.» بۆیە ناونرا گەلعید. 49هەروەها ناویش نرا میچپا31:49 میچپا بە واتای قوللەی چاودێری دێت.، چونکە لابان گوتی: «با یەزدان چاودێری نێوان من و تۆ بکات، کاتێک لەبەرچاوی یەکتر ون دەبین. 50ئەگەر بەدڕەفتاری لەگەڵ کچەکانم بکەیت یان ژنیان بەسەربهێنیت، هەرچەندە کەسمان لەگەڵ نییە، بەڵام خودا شایەتی نێوان من و تۆیە.»\n51هەروەها لابان بە یاقوبی گوت: «تەماشای ئەم کۆمەڵە بەرد و ستوونە بکە کە لەنێوان خۆم و خۆت دامنا. 52ئەم کەڵەکە بەرد و ستوونە شایەتن کە من لەم کەڵەکە بەردە تێناپەڕم بۆ ئەوەی خراپەت لەگەڵ بکەم، تۆش لەم کەڵەکە بەرد و ستوونە تێناپەڕیت بۆ ئەوەی خراپەم لەگەڵ بکەیت. 53با خودای ئیبراهیم و ناحۆر و باوکیان دادوەری لەنێوانمان بکات.»\nئیتر یاقوب بە ناوی ئەو خودایە سوێندی خوارد کە ئیسحاقی باوکی لێی دەترسا. 54ئینجا یاقوب لەو ناوچە شاخاوییەدا قوربانی سەربڕی و کەسوکاری بانگهێشتی نانخواردن کرد. ئەوانیش نانیان خوارد و لە کێوەکە شەویان بەسەربرد.\n55لابان بەرەبەیان لە خەو هەستا و کچەزاکانی و کچەکانی ماچکرد و داوای بەرەکەتی بۆ کردن. ئیتر لابان بەرەو شوێنی خۆی گەڕایەوە.\nKSS : پەیدابوون 31


یەکەم پوختەی مێژوو 28 – Kurdi Sorani Standard (KSS) | Biblica\nیەکەم پوختەی مێژوو 28 – Kurdi Sorani Standard (KSS)\nیەکەم پوختەی مێژوو 28:1-21\nنەخشەی داود بۆ پەرستگا\n1داود هەموو ڕابەرانی ئیسرائیلی لە ئۆرشەلیم کۆکردەوە: سەرۆک هۆزەکان؛ فەرماندەی ئەو لەشکرانەی کە لە خزمەتی پاشا بوون، لەگەڵ فەرماندەی هەزاران و سەدان؛ ئەو کاربەدەستانەی کە لێپرسراوی ماڵوموڵک و ئاژەڵەکانی پاشا و کوڕەکانی بوون، لەگەڵ کاربەدەستانی کۆشکی پاشا؛ پاڵەوانەکان و هەموو جەنگاوەرە دلێر و ئازاکان.\n2داودی پاشا هەستایە سەر پێ و گوتی: «گوێم لێ بگرن ئەی گەلی برام، من لە دڵمدا بوو ماڵێکی حەوانەوە بۆ سندوقی پەیمانی یەزدان و بۆ تەختەپێی خودامان بنیاد بنێم و خۆمم بۆ بنیادنان ئامادە کرد. 3بەڵام خودا پێی فەرمووم: ”ماڵ بۆ ناوەکەم بنیاد مەنێ، چونکە تۆ پیاوی جەنگیت و خوێنت ڕشتووە.“\n4«لەگەڵ ئەوەشدا یەزدانی پەروەردگاری ئیسرائیل لە هەموو ماڵی باوکم منی هەڵبژارد تاکو بۆ هەتاهەتایە ببمە پاشای ئیسرائیل، چونکە یەهودای وەک ڕابەر هەڵبژارد، لە هۆزی یەهوداش ماڵی باوکم، لە کوڕەکانی باوکیشم بە من خۆشحاڵ بوو بۆ ئەوەی بمکاتە پاشای هەموو ئیسرائیل. 5لەنێو هەموو ئەو کوڕانەم کە یەزدان پێی بەخشیوم، سلێمانی کوڕمی هەڵبژاردووە هەتا لەسەر تەختی پاشایەتی یەزدانی ئیسرائیل دابنیشێت. 6پێی فەرمووم: ”سلێمانی کوڕت ماڵەکەم و حەوشەکەم بۆ بنیاد دەنێت، چونکە ئەوم بە کوڕی خۆم هەڵبژاردووە و منیش دەبمە باوکی ئەو، 7ئەگەر بەردەوام بێت لە کارکردن بە فەرمان و حوکمەکانم، ئەوا پاشایەتییەکەی هەتاهەتایە جێگیر دەکەم.“\n8«ئێستاش لەبەرچاوی هەموو ئیسرائیل کە کۆمەڵی یەزدانە و لەبەردەم خوداشمان، ڕاتاندەسپێرم: ئاگاداربن بە جێبەجێکردنی هەموو فەرمانەکانی یەزدانی پەروەردگارتان، بۆ ئەوەی ببنە خاوەنی ئەم خاکە چاکە و هەتاهەتایە وەک میراتیش بۆ نەوەکانتان بیهێڵنەوە.\n9«سلێمانی کوڕی خۆم، تۆش خودای باوکت بناسە و پڕ بە دڵ و بە هەموو بیرتەوە بیپەرستە، چونکە یەزدان هەموو دڵەکان دەپشکنێت و هەموو شێوەکانی بیرکردنەوە تێدەگات، ئەگەر ڕووی لێ بکەیت بۆت دەردەکەوێت و ئەگەر فەرامۆشی بکەیت هەتاهەتایە ڕەتت دەکاتەوە. 10ئێستاش ببینە، چونکە یەزدان هەڵیبژاردوویت بۆ ئەوەی ماڵێک بۆ پیرۆزگاکە بنیاد بنێیت، جا بەهێزبە و کار بکە.»\n11پاشان داود نەخشەی هەیوانەکەی پەرستگا و تەلار و گەنجینە و ژوورەکانی سەرەوەی و ناوەوەی و قەپاغی کەفارەتی28:11 قەپاغی کەفارەت لە زێڕی بێگەرد دروستکرابوو کە دوو باڵ و نیو درێژییەکەی و باڵ و نیوێک پانییەکەی بوو. بڕوانە دەرچوون 25:17. دایە سلێمانی کوڕی. 12نەخشەکانی هەموو ئەو شتانەش کە بەهۆی ڕۆحی خوداوە لە دڵیدا بوو، ئەوەی حەوشەکانی پەرستگای یەزدان و هەموو ژوورەکانی دەوروبەری و گەنجینەکانی پەرستگای خودا و گەنجینەکانی شتە تەرخانکراوەکان. 13هەروەها ڕێنمایی پێدا لەسەر چۆنیەتی ڕێکخستنی بەشەکانی کاهین و لێڤییەکان و هەموو کارەکانی خزمەتکردنی پەرستگای یەزدان و هەموو قاپوقاچاغەکانی خزمەتکردنی پەرستگای یەزدان. 14کێشی زێڕ و زیوی ئەو قاپوقاچاغە زێڕین و زیوینەی دیاری کرد کە لە خزمەتە جۆراوجۆرەکاندا بەکاردەهێنران: 15کێشی چرادانە زێڕینەکە و چراکانیشیان کە لە زێڕ بوو، کێشی زێڕ بۆ هەر چرادانێک و چراکانی؛ بۆ چرادانە زیوینەکانیش، کێشی زیو بۆ هەر چرادانێک و چراکانی، بەپێی جۆری خزمەتی هەر چرادانێک؛ 16کێشی زێڕ بۆ هەر مێزێکی نانی تەرخانکراو؛ کێشی زیویش بۆ مێزە زیوینەکان؛ 17کێشی زێڕی بێگەرد بۆ چەنگاڵ و تاس28:17 کاهین ئەم تاسانەی بۆ پرژاندنی خوێنی قوربانی بەکاردەهێنا، وەک هێمایەک بۆ کەفارەتی گوناهەکانی خەڵک. بڕوانە دەرچوون 29:20 و زەکەریا 9:15؛ 14:20 و عیبرانییەکان 9:13. و دۆلکەکان؛ بۆ جامە زێڕینەکانیش کێش بۆ هەر جامێک و بۆ جامە زیوینەکانیش کێش بۆ هەر جامێک؛ 18کێشی زێڕی پوختەکراویش بۆ قوربانگای بخوورەکە. هەروەها نەخشەی گالیسکەی کەڕوبەکانی28:18 بڕوانە یەکەم پاشایان 6:3. پێدا، کە باڵیان کردووەتەوە و سێبەریان بۆ سندوقی پەیمانی یەزدان کردووە.\n19داود گوتی: «هەموو ئەمانەم نووسیوەتەوە سروشی یەزدانە بۆ من، ڕوونکردنەوەکانی ئەم نەخشەیەش یەزدان تێیگەیاندم.»\n20هەروەها داود بە سلێمانی کوڕی گوت: «بەهێزبە و ئازابە، کار بکە و مەترسە، ورە بەرمەدە، چونکە یەزدانی پەروەردگار، خودای من لەگەڵتدایە. ئەو وازت لێ ناهێنێت و بەجێت ناهێڵێت هەتا هەموو کارەکانی خزمەتکردنی پەرستگای یەزدان تەواو دەکەیت. 21بەشەکانی کاهین و لێڤییەکان بۆ هەموو خزمەتێکی پەرستگای خودا ئامادەن، هەموو وەستایەکی شارەزا و خۆبەخشت لەگەڵدایە بۆ هەموو کارێک، سەرکردەکان و هەموو گەلیش پەیڕەوی هەموو فەرمانێکی تۆ دەکەن.»\nKSS : یەکەم پوختەی مێژوو 28


چی دەزانین لە جەنگەکە و چی فێردەبین گەر بمانەوێت – www.facebook.com/anarkistan.net ***** sekoy-anarkistani-kurdiy-zman@riseup.net ***** https://i-f-a.org\nچی دەزانین لە جەنگەکە و چی فێردەبین گەر بمانەوێت\nazadebram\tكوردی - Kurdi، لێکۆڵینه‌وه\t 6 ئازار 2022 1 Minute\nئەم شەڕە شەڕی ڕوسیا و ئۆکرانیا نییە بە تەنها وەکو میدیای ناتۆ و ئەوروپا پێماندەڵێن، بەڵکو شەڕی ناتۆ و ئەمەریکا و سەرجەم دەوڵەتانی ڕۆژئاوا لە بەرەیەکدا دژ بە ڕوسیا، یاخود ڕوسیا دژ بەوان.\nدەوڵەتی ئۆکرانیا ڕێگا بە هیچ کەسێك نادات لە وڵات دەرچێت گەر تەمەنی لە نێوانی 18 و 60 ساڵدا بێت .\nناتۆ و ئەمەریکا و ئەوروپا ئەوەی لە توانایاندا بووە و هەیە کردویانە بۆ حکومەتی ئۆکرانیا بە هاوکاری دارایی ، چەك و تەقەمەنی ، تەیارەی جەنگیی ، مووشەك و داو و دەرمان ، کەلوپەل و پۆشاك، خواردەمەنی و وەرگرتنی خەڵکەکەی لە وڵاتەکانی خۆیاندا.\nلەم شەرەدا میدیا پرسیارە گرنگەکەی لەبیر بردوینەتەوە کە بۆچی پوتین دەستی بەو هێرشە دڕندەیە دژ بە خەڵکی ئۆکرانیا کرد و دار و بەردی بەسەر زۆر لە بینای هەندێك شارەوە نەهێڵاوە ، لێرەدا تەنها هەر هێڕشەکەی ڕوسیا دەبینرێت نەك هۆکاری هێڕشەکە.\nمیدیا دنەی هەموومانی داوە و هەموومانی خستۆتە سەر شەقامەکان بۆ دژایەتکرنی ڕوسیا و دژ بە جەنگبوون . لە ڕاستیدا و کە جێگای داخە هەرە زۆرینەمان کە لەسەر شەقامین دژ بەم جەنگە ، دژ بە جەنگ نین بەڵکو ئێمە دژ بە داگیرکردنی ڕوسیاین ، ئێمەی زۆرینەی کردووە بە جەنگخواز نەك بە ئاشتیخواز، دژ بە ڕوسیا نەك بە ناتۆ و ئەمەریکا و دەوڵەتانی ڕۆژئاوا و کۆمپانیا جیهانخۆرەکان.\nمیدیای بریتانی هەمو وەختەکەی بۆ باس و خواسی جەنگ تەرخان دەکات ، هەڵبەتە بۆ هاوپشتی دەوڵەتی ئۆکرانی و دژ بە ڕوسیا ، تا ئەو رادەیەی کە ئاڕ تی یاساخکرا ، حیزبی لەیبەری بریتانی ، پارتی کرێکاران ، سەرۆکەکەی ئەو 11 ئەندام پەڕلەمانتارەی کە ئەندامی سەرەکی کەمپەینی دژ بە جەنگن ئاگەدارکرانەوە کە ڕەخنە گرتن لە ناتۆ یانی دەمبەستنیان و تاڕادەیەك تەجمید کردنیان . ئەوەیە دیمۆکراتییەت. هەر ئاواش بە بڕیارێکی پوتین هەرکەس هەواڵی درۆ بڵاوبکاتەوە تا 15 ساڵ حوکمدەدرێت، کە بڕیارێکی زۆر ترسناکە چونکە دەتوانرێت هەموو شتێکت ئاو بۆ حساب بکرێت کە درۆ دەکەیت.\nدەستپێکردنی جەنگ زۆر گرانە چونکە ئامادەکارییەکی زۆر زۆری دەوێت و دۆزینەوەی دۆست و لایەنی هاوڕات ، دەبێت حساب و کیتابێکی بێ ئەندازەی بۆ بکرێت ، بەڵام تەواوبوونی زۆر جار بە دوو دانیشتنی نێوانی هەردو لا دەکرێت کۆتایی بێت.\nغەباوەتی زیلینسکی نیوەی وڵاتەکەی وێران بووە کەچی فۆرمی هاتنەناو یەکێتی ئەوروپا واژۆ دکات . ئەمە ڕەنگە خۆی و لایەنگرانی بە چالەنجی بزانن، بەڵم ئەمە لە غەباوەت زیاتر شتێ تر نییە.\nبە سیاسیکردنی وەزش و هەموو چالاکییەکی وەرزشەوانی : لە بیرمە گەر تاکە یاریکەرێکی تۆپی پێ پشتگیری لە مانگرتن یاخود خۆپیشاندانی کرێکاران بکردایە لیا دژ بە شەڕی بریتانیا و ئەمەریکا بوایە ، ئیتر دەبوایە ئەو یاریکەرە بە پەندی پسات بکرایە و پەشیمانبوایەتەوە لە هەڵوێستەکەی ، گاسکۆین [ گەزە] ایاریەکەرە بەناوبانگەکەی سەردەمی خۆی، تاکە کەسێك بوو کە ئەو هەڵوێستەی هەبوو کەچی هەڕەشەی دوورخستنەوەیان لێدەکرد. دەیڤد پێکەم بە ئاشکرا وتی نابێت وەرزش بە سیاسەت بکرێت . ئەی ئەمە بە سیاسەتکردن نییە کە وەرزشەوانەکانی ڕوسیا لە هەموو چالاکییەکی وەرزشیدا دووربخرێنەوە؟ ئەی بۆچی ئێستا یەکە یەکە میدیا بە دوای کەسانی ناوداری بواری وەرزشدا دەگەڕێ تاکو بێنە سەر تی ڤی و دژ بە ڕوسیا بوەستنەوە و کەمپەینی دوورخستنەوەی هاووەرزشکارەکانیان بکەن؟\nلەم شەرەدا زەرەرمەندی یەکەم و سەرەکی دانیشتوانی هەژاریی ئۆکرانیایە و دەربەدەربونیانە، سوودمەند کۆمپانیا زەبەلاحەکانە کە دەتوانن لە ماوەیەکی کەمدا ئەوەندە قازانج بکەن کە لە 10 ساڵدا ئەوەندە نەکەن بە چەکفرۆشتن و بیناکردنەوەی ئۆکرانیا و ئاوەدانکردنەوەی دروستکردنەوەی ڕێگا و بان و بورج و خەستەخانە و قوتابخانە و زۆری تر ، ئەمەش بۆ ماوەیەك داهاتی زۆرێك لەو وڵاتانە دەبوژێنێتەوە و خەڵکێکی زۆر دەکەوێتە کارەوە ، سەرمایەداریی هەناسەیەکی پیادێتەوە و هەنگاوێکی دیکەش بزوتنەوەی کرێکاران و خەڵك دەباتە دواوە هەر وەکو کۆرۆنا کردی.\nسیاسەتی دووفاقەیی و دووڕویی دەوڵەتانی ئەوروپی کە چۆن مامەڵەی ” چاو شین و پرچ زەرد و پرچ ئاڵ و سپیپێستەکان، مەسیحییەکان و ئەوروپییەکان” دەکەن و چۆنیش هاوکاری کەسانی دەرەوەی ئەوروپا دەکەن.\nکەرە دێزە : بەشێك لە کرێکارانی دووەم نقابەی گەورەی بریتانیا کە کرێکارانی بەندەرەکانن دوێنێ ئامادە نەبوون کە پاپۆڕە نەوتییەکان کە بارهەڵگری نەوت و غازی ڕوسیان، بەتاڵبکەنەوە بەناوی دژایەتیکردنی ڕوسیا و هاوپشتی ئۆکرانیا. ئەم کەرە دێزانە کە حەز بە تۆپینی خۆیان دەکەن و مردنی خاوەنەکەیان کە ئێمەین، ئەمانن. ئەمان لەمەدا هاوڕا و هاوپشتی دەوڵەتەکان و سەرمایەداران و ساماندارانن. باشە ئێوە ئەو هەموو چەك و جبەخایەتان بۆ سعودییە هەواڵە کرد تاکو منداڵان و کەسانی بێ تاوانی یەمەن بکوژێت بۆ بۆ چرکەیەك مانتان نەگرت؟ باشە بۆ مانتان نەگرت لە بارکردنی چەك و تەقەمەنی بۆ دەوڵەتی فاشی تورکیا کە بۆ قڕانکردنی هاوچینەکانی خۆت و کوردانی ڕؤژئاوا و هەندێكیش لە کوردانی باشوورە؟ بۆ بۆ چرکەیەك مانتان نەگرت بۆ ناردنی چەك بۆ لیبیا؟ ئەی ئێوە بۆ هاوپشتی چینەکەی خۆتان هەر بۆ نموونە نێرس و دکتۆر و کارمەندەکانی خەستەخانەکان کە لە پرۆتێستا بوون، هەر قسەیەکتان نەکرد ؟ بۆچی بۆ چرکەیەکیش کارتان ڕانەگرت لە هاوپشتی مانگرتنی کرێکارانی میترۆکانی لەندەن لە ڕۆژی 3 شەمە و 5شەمەی هەفتەی پێشوو؟ ئەی کەرانی دێز ئەوە نازانن کە بەیانی حکومەت دەتوانێت بتاندات بە دادگا بە بیانوی ئەوەی کە ئێوە بە یاسای دژە نقابە بۆتان نییە کە کێشە ئابوورییەکانتان بکەنە کێشەی سیاسی ؟ ئێوە نەک هەر ئەوەتان کردووە لەوەش خراپترتان کردووە کە بێ هیچ بیانویەك هاتوون ئەو چالاکییەتان کردووە کە لە سەر هەر هەمو وماڵێك و بزنسێكی بچووک و گەورە دەکەوێت بە زیادکردنی زیاتری دانی پارەی غازو کارەبا؟\nچەمکی سەربەخۆیی: ئەم جەنگەی ئێستا باشتر چەمکی سەربەخۆیی سەلماند کە تەنها وەهمی نەتەوەییەکان و لیبراڵەکان و فاشی و ڕایسستەکانن. ئەمڕۆ وڵاتێك نییە لەم دونیایەدا کە سەربەخۆ بێت ئەگەر سەربەخۆیی، سەربەخۆیی ئابووریی و سیاسیی بێت . تا گەورەتر بێت و بەهێزتر بێت وڵات، زیاتر بارخوراترە. ئەمڕۆ وڵاتانی وەکو ئەمریکا و ڕوسیا و بریتانیا و ئەڵمانیا و فەرەنسە پاشکۆترن بە بازاڕی جیهانی تاکو وڵاتێکی بچوکی چەند سەد هەزار کەسی ئەفەریقا.\nهەڵوێسیئ ئیسرائیل و کوردەبۆرە: ئیسرائیل کە یەکەم وڵاتی بەهیزی هەموو ناوچەکەیە و دووەم هێزە لە جیهاندا، کە تاکە وڵاتێکی ناودارە کە تا ئێستا هەڵوێستی خۆی بە هەڵواسراوی لە بەرانبەر ئەم شەڕەدا هێڵاوەتەوە و لایەنگری هیچ لایەکیان نییە. حکومەتی ئیسرائیلی دەزانن گەر دژایەتی ڕوسیا بکەن زۆر زەرەر دەکەن . ڕوسیا ئاسمانی سوریا دەپارێزێت بەڵام بۆ ئیسرائیلی دەکاتەوە کە لە حیزبوڵا و هێزی ئێرانی بدات و جاروباریش ئەسەدیش بکوتێت. ببینن چەند گڵاوە سیاسەت؟ زیلیسنسکی سەرۆکی ئۆکرانیا کە خۆی جولەکەیە تەلەفونی بۆ نەفتەلی بێنێت ، سەرەک وەزیرانی ئیسرائیل کردوە بۆ هاوکاری و تێکەوتنی وەستانی جەنگ ، لەگەڵ هەبوونی 250 هەزار جولەکە لە ئۆکرانیا، نەفتەلی پاش دوو ڕۆژ وەڵامی لێگێڕاوەتەوە ، هەر ئیسرائیلیش بوو کە دانیشتن و وتووێژی لە نێوانی هەردوو لادا ڕەخسان.\nکوردەبۆرە: کوردەبۆرەش هەمو وەک فەرد و هەم وەکو حیزب و حکومەت بەسەر دوو بەرەدا دابەش بووە ، یا دەبێت دژ بە ڕوسیا بیت یا دەبێت دژ بە ئۆکرانیا دەنا تۆ هەلوێستت نییە!!!!!! ئەم سەنگەر لەو دەگرێت و ئەو سەنگەر لەم دەگرێت تا بیناقای لە سۆز و پەرۆشدا بۆ دەوڵەتێکیان لە لیتەدایە.\nمێژو نیشانی دەدات کە روسیا دەستی بە خوێنی هەندێك لە گەلان و هەزاران هەزار کەس سوورە بەڵام نابێت لەبیرمان بچێت کە ناتۆ و ئەمەریکا و ئەوروپا زۆر زیاتر لەوان و کەم وڵاتیش هەیە کە ئەمان دەستیان تێوەردنەدابێت یاخود شەڕیان تێدا نەکردبێت.\nبڵاوكراوه‌ته‌وه 6 ئازار 2022\nPrevious Post ونی جەنگ\nNext Post دومەڵێك￼￼￼￼…


پێشنیارێك بۆ كەمكردنەوەی خەرجیەكانی حكومەت\nساڵح ژاژڵەیی25/4/2020 418 جار بینراوە\nهەرچەندە هەرێمی كوردستان زۆر لە مێژە ڕوبەڕوی قەیرانی دارایی بوتەوە ، بەڵام دوای بڵاوبونەوەی ڤایرۆسی كرَونا قەیرانەكەی گەیاندە لوتكەو لە ئیفلاسبون نزێك بۆتەوە . لە ماوەی 27 ساڵی حوكمڕانی كوردا هەلی زۆرباشمان بۆ ڕەخساو ئەگەر خاوەنی بەرنامەو پلان و ستراتێجی باش بوینایە ، ئێستا هەرێمی كوردستان خاوەنی ژێرخانێكی ئابوری بەهێز دەبوو .\nسەرۆكی پارتی دێموكراتی كوردستان بەڕێز مەسعود بارزانی كە خاوەنی دەسەڵات و بڕیاری تەواوبوو ، نەیتوانی پێگەی هەرێمی كوردستان لە بواری ئابوریدا بەهێز بكات. لە هەموو ئەمانەش خرابتر بڕیاری ڕیفراندۆمی داو نێوەی خاكی كوردستانمان لە دەستداو پێگەی كوردیشی لە بەغدا لاواز كرد .\nئێستا كە ڤایرۆسی كۆڕۆنا بڵاو بۆتەوە و بۆتە كێشەیەكی جێهانی و بەو هۆیەشەوە نرخی نەوت بۆئاستێكی زۆر نزم دابەزیوە . زۆرینەی ئەو وڵاتانەی پشتیان بە داهاتی نەوت بەستوە ، توشی كێشەی دارایی بونەوە . كەواتە دەبێ هەموو ئەو وڵاتانە بیر لە سەرچاوەیەكی تری داهات بكەنەوە بۆ ژیانی هاوڵاتیان . لە كاتێكدا هەرێمی كوردستان توشی قەیرانی دارایی بۆتەوە ، نەك هیچ پاشەكەوتێكی نییە ، چەندەها ملیار دۆلار قەرزدارە . ژێرخانی ئابوری سفرە. لەگەڵ بەغدا نێوانی باش نییە .خۆناشكرێت حكومەت دەستە وستان دانیشێت و خەڵك لە برسا بمرێت . ئێستاش ئەگەر حكومەت بەڕاستی بێتە مەیدانەوە و دوور لە بەرژەوەندی بنەماڵەیی و حیزبی و شەخشی بەرنامە دانێت ، دەتوانێت داهاتێكی باش بەدەست بهێنێت . ئێستاش زۆر درەنگ نییە ئەگەر بە خۆیاندا بچنەوە . بۆ كەم كردنەی قەیرانی دارایی هەرێم چەندپێشنیارێكم هەیە :\nپێشنیاری یەكەم : بچوككردنەوەی حكومەت\nهەرێمی كوردستان خاوەنی حكومەتێكی گەورەی زیاد لە قەبارەی خۆیەتی .ئەم هەرێمە دەتوانرێت بە كەمتر لە 10 وەزارەت بەڕێوە ببرێت . زۆر وەزارەت هەن وەكو : ڕوشنبیری ، ئەوقاف ، كاروباری كۆمەڵایەتی و هی تریش هەر لاببرێن و بە بەڕیوەبەرایەتییەك بەڕێوە دەبرێن . دەتوانرێت دوو وەزارەت لە یەك وەزارەتدا كۆبكەنەوە .\nئەم وەزارەتانە حەشاماتێكی زۆر فەرمانبەری تێدا كۆكراوەتەوە و زوربەشی هەر لە بنەڕەتەوە پێویست نەبوەو بۆ ڕازیكردنی ئەم حیزب و ئەم و دانراون و بونە بارێكی قورس بەسەر بودجەی حكومەتەوە . دیارە لە پەڕلەمان و سەرۆكایەتی هەرێم و بارەگای بارزانیش هەمان دیاردە هەیە . بەسەدان كەس ڕاوێژ كارەو بۆ یەك جاریش ڕاوێژی پێ نەكراوە .\nئەو هەموو وەزیر و جێگر وەزیر و بەڕێوەببەری گشتی و ڕاوێژكار و زۆرپۆستی تری داتاشراو بە ملیار دینار خەرجیان هەیە بۆ كڕێی خان و . تەئسیسی ناوماڵ . كڕینی سەیارە خەرجی سەیارەو دابین كردنی پاسەوان و گرتنی خانو بۆیان . نەسریەی زۆر . ئەگەر لە 20 ساڵی ڕابوردوەوە پارەی ئەم فەرمانبەرە زیادانە بۆ سیكتەری كشتوكاڵ خەرج بكرایە ، ئێستا لە زۆر بواردا پێویستمان بە بەرهەمی وڵاتان نەدەبوو .\nكەواتە ئەگەر حكومەت لێرەوە هەنگاو بنێت و دەست بكات بە بچوك كردنەوەی حكومەت و كەمكردنەوەی ژمارەی فەرمانبەر و بەرپرسی نا پێویست لە هەموو دامەزراوەكانی حكومەتدا پارەیەكی زۆرپاشەكەوت دەكات. دەتوانێت ژمارەیەكی زۆر سەیارە وەرگرێتەوەو بیانفرۆشێـت جگە لەوەی پارەیەكی باشی دەست دەكەوێت ، لە خەرجی سەیارەكانیش ڕزگاری دەبێت .\nپێشنیاری دوەم : پلان دانان بۆ جێبەجێكردنی ئەمانەی خوارەوە\n1- كاتی خۆی بایۆمەتری كرا بەو هیوایەی هەموو ئەوانە بدۆزنەوە كە موچەی ناشەرعی وەردەگرن . بەڵام ئەنجامەكەی ئاشكرا نەكرا . چونكە دەركەوت هەموو ئەوانەی موچەی ناشەرعی یان دوو موچە وەردەگرن ئەندامی حیزبەكان خۆیانن . ئێستا دەتوانن جارێكتر پێدا چونەوە بكەن و هەمو ئەوانەی بە ناشەرعی موچە وەردەرگرن یان بە نایاسایی خانە نشسین كراون ، چیتر موچەیان نەدەنی و بڕیاری سزادانیش دەركەن بۆ ئەوانەی بە نایاسایی پارەیان وەرگرتوە .\n2- پڕۆسەی چاكسازی كە سەرۆكی حكومەت لە سەرەتاوە بڕیاری دا بە تایبەتی بۆ كەمكردنەوەی موچەی پلە باڵاكان و ئەندام پەڕلەمان و چۆنیەتی خانە نشینیان ، بە زویی بخرێتە بواری جێبەجێكردنەوە . لە بەغدا ئەندام پەڕلەمان تا تەمەنی نەبێت 50 ساڵ خانە نشین ناكرێت . بۆچی لێرەش بەو شێوەیە نەبێت .خۆ باری دارایی ئێمە لە هی ئەوان باشترنییە .\nخەڵك هەیە خۆی هیچ نەبوە بە بڕیاری بەرپرسێك بەدەر لە ڕینمایەكان خانە نشین كراوە بە 3 ملیۆن دینار . ئەوە نابێت شمولی موچە كەمكردنەوە بكات ، بەڵكو لە بنە ڕەتەوە هەڵوەشێرێتەوە چونكە نایاسیە.\n3- تا ئێستا دیار نییە داهاتی گومرگەكان چەندە . دەیان كۆمپانیای وەهمی لەو مەرزانە پارەوەردەگرن بۆخۆیان . باشە بۆچی ئەمە بۆ حكومەت نەبێ و حیزب و بەرپرسانی حیزب پارە وەرگرن بۆ خۆیان . حیزبەكان خۆیان خەرێكی كاری قاچاخن و پارەی گومرگیش نادەن . ئەگەر سەرۆكی حكومەت دەیەوێت پارە پاشەكەوت بكات ، با وەزیری دارایی ڕاسپێرێت كە ڕاستەو خۆ ئیدارەی هەموو گومرگەكان بكات و و ستافی تازەیان بۆ دانێت و دەستی پارتی و یەكێتی لەو گومرگانە دوور بخاتەوە . سەدان نمونەمان هەیە كە بەشێكی ئەو پارەیە ئەو دوو حیزبە بۆخۆیانی دەبەن . با سەرۆكی حكومەت وەزیری دارایی ڕاسپێرێت كە بە پێی یاسا باج لە كۆمپانیا گەورەكان وەرگرێت كە هەمویان موڵكی پارتی و یەكێتین . چاكسازی لێرەدا دەكرێت ئەگەر بتانەوێت . هەوڵ بدرێت باج بە شێوەیەكی عادیلانە لە هەموو كەسێك وەرگیرێت و كەس نەبەخشن لە پێدانی باج. زۆر وڵات نێوەی داهاتیان هەر باجە .\n4- ئەو پارەیە وەرگرنەوە كە بەقەرز دراوە بە كۆمپانیاكان .\n6- ئەرزێكی زۆر بەناوی وەبەر هێنانەوە دەدرێتە ئەم و ئەو یان بەرپرسانی حیزب داگیری دەكەن و نمونەمان زۆرە . باشتر وایە ئەو ئەرزانە بفرۆشرێن بۆ خەرجی حكومەت نەك خەڵكیان پی َدەوڵەمەند بكەن .\n7- زیاتر لە 6 هەزار كەس لە ئاوارەی سوری بەناوی هێزی ڕۆژەوە كراونە پێشمەرگە . ئەوانە بۆ دژایەتی شۆڕگێرەكانی سوریا دروستكران چونكە نەهاتنە ژێر هەژمونی پارتییەوە . تا ئێستا بڕی 300 ملیار دیناریان بۆ خەرج كراوە . خەرجی مانگانەیان نزیكەی سێ ملیار و نێوە و موچەیان لە 500 هەزارەوە ددەست پێ دەكات .\nدەڵی: ماڵ لە خۆیا نەبوو مێواننیش ڕوی تێدەكرد . ئێستا موچە بۆ كارمەندانی تەندروستی نییە .زیاتر لە 200 هەزار دەچوی زانكۆو پەیمانگامان هەیەو دانەمەزراوان . چ ویژدانێكە مانگانە ئەو بڕپارە زۆروە بدرێت بەم هێزە كە پێویستمان پێیان نییە . حەق وایە موچەكانیان ببرَن و با بچنەوە ئۆردوگا ، یان بچنەوە سوریا خۆ لەویش خەبات هەیە .\n7- گومانێكی زۆر هەیە لەسەر ئەوەی كە زۆری ئەو نەوتەی فرۆشراوە پارەكەی نەگەڕاوەتەوە. واتە دزراوە . ئەگەر پارەی نەوتی فرۆشراو بگەڕایەتەوە ، ئێستا قەرزدار نەدوەبوین و پارەشمان پاشەكەوت دەبوو . ئەوەتا یەك ملیاری لە لوبنان ئاشكرا بوەو بەرپرسانیش ناچنە ژێری . بەڕاستی كاتی ئەوەیە ئەو پارانە بگەڕێننەوە و موچەی هاوڵاتیانی پێ بدەن . ئەگەر بڵێن ئەمە بوختانەو شتی وانییە ، چۆن بڕوا بكەم . هەتا ئەو كاتەی دۆسیەی نەوت وەكو ئێستا شاراوەبێت. هەتا گومرگەكان لە ژێردەسەڵاتی حیزبدابن ، هەموو تاكێكی ئەم گەلە بۆی هەیە گەورەترین بەرپرسی ئەم وڵاتە بەدزبزانێت . ئەگەر ڕاست دەكەن و دزنین ، بڵێن، فەرمون ئەوە حساب و ئەوە كیتاب. ئەگەر بڕواشمان پی َناكەن وەرن خۆتان سەرپەرشتی بكەن .\nچەندین ساڵە هاوار دەكرێت و گوێتان بۆ كەس نەگرت تا ئەم میللەتەتان ئاوا توشی قەیران كرد. ئەگەر دەتانەوێت هاوڵاتیان باری قورسی ئەم قەیرانە لەگەڵ ئێوە هەڵگرن و بە قسەكانتان بڕوا بكەن ، دەبێ ئەو پێشنیارانەی من لەبەر چاو بگرن ، چونكە خەڵك ئاگاداری هەموو شتێكەو چیتر بەدرۆی زل فریوناخۆن .\nمن خۆم بێم لە گومرگی ئیبڕاهیم خەلیل پارە بدەم و وەسڵم نەدەنی چۆن بڕوات پی َدەكەم بڵێی پارە نییە ؟ بە چاوی خۆم ببینم لە مەرزی باشماخ قاچاخچییەتی هێلكەی بەسەرچو بكەیت و پارەی گومرگیش نەدەیت و خەڵكیش نەخۆش بخەیت و دەتەوێ بڕواشت پێ بكەم بڵێی پارەی موچەمان نییە ؟\nئەوە بزانن بەغدا فرسەتی بۆ هەڵكەوتوە . تۆڵەی خۆیان دەكەنەوە كە دەتان گوت ئابوری خۆمان سەربەخۆ دەكەین و نەوتی خۆمان بۆ خۆمان دەفرۆشین . ئێستا كە دەچن بۆ بەغدا ، ئەوەی پار ئامادەبون بماندەنێ ئەمساڵ ناماندەنی . وەكو فەلەستینیەكانتان لێكردین . ئەوەی ئیسڕائیل ئەمساڵ ئامادەیە بیدا بە فەلەستینیەكان ، ساڵێكی ترپێیان نادات .\nهیوادارم باش بیری لێبكەنەوەو هەتا زوە دەست بكەن بە چاكسازی لەو بوارانەدا كە ئاماژەم بۆ كردوە . دڵنیابن بەغدا وا بە ئاسانی نایەت ژێرباری پێدانی بودجەوە . جگە لەوەی خۆشی توشی قەیران بوە ، دەیەوێت هەرێمیش بچوك بكاتەوەو بیخاتە قاوغەكەی خۆیەوە . هەموشمان ئەوە دەزانین بەبێ بەغدا موچەتان پێ نادرێ . كەواتە دوو ڕێگاتان لەبەردەمدایە : یەكەم : هەنگاونان بۆ چاكسازی خێرا . هێنانەوەی پارە ی نەوت بۆ دەربازبون لەم قەیڕانە . دووەم: یان گەڕانەوەیە بۆ بەغداو ڕازی بون بە هەموو داواكانیان تا ئاستی تەسلیم بونی تەواو . دڵنیایین خاڵی بەكەم جێ بە جێ ناكەن . كەواتە بۆ مانەوەی خۆتان بۆ خاڵی دووەم دەڵێن بەسەر چاو موافیق . هیوادارم من هەڵەبم و وادەرنەچێ .


ونبووان لەنێو پەژاکدا؛ نموونەی شانزدەیەم : نەسرین خدری - دیدبان حقوق بشر کردستان ایران\nونبووان لەنێو پەژاکدا؛ نموونەی شانزدەیەم : نەسرین خدری\nیەکێک لە ئەندامانی پێشووی پەژکا لە دەقێکی تایبەت کە بۆ چاودێری مافی مرۆڤی کوردستانی ئێرانی هەناردووە باسی ون بوونی زۆرەملێ و بەکوشت دانی گەنجانی کوردی ئێرانی لەنێو گرووپی تێرۆریستی پەژاک/پەکەکەدا کردووە و زانیاری تایبەتی لەبارەی ” نەسرین خدری” داوەتە چاودێڕ. شایانی باسە هەمووی ئەم زانیاریانە لە ماڵپەڕی فەرمی پەژاک و هەپەگەدا وەرگیراون.\nئەم ئەندامەی پێشووی پەژاک لەدەقەکانیدا، ئەو کەسانە دەناسێنێت و پێشینەکان و شێوازی کوژرانیان باس دەکات. هۆکاری گرنگی ئەم زانیاریانە لەبەر ئەوەیە کە یەکمجارە باس دەکرێن.\nناو: نەسرین خدری\nبەرواری تەڤلی بوون:\nبەرواری مردن: ۲۰۱۷ بێتلیس\nنەسرین خدری لەماڵباتێکی هەژار و پڕ حەشیمەت لەدایک بوو. ناوبراو منداڵی دووەمی ماڵبات بوو و دەیویست لەسەلماس، لەدەرەوەی گوندی سنوری خۆی درێژە بەخوێندن بدات. بەڵام لەهاوینی ئەو ساڵدا کەوتە تۆڕی پەژاکەوە و بە بەڵێنی درۆ و ژیانی باشتر، تەڤلی ئەم گرووپە چەکدارە بوو. نەبوونی ئاگاداری ئەندامانی ماڵباتە لێی بەساڵانی درێژەی کێشا و ماڵبات دوای مردنیشی نەیانتوانی شوێنی بەخاک سپاردن و تەرمەکەی ببیننەوە.\nنەسرین قوربانی بوونی پەکەکە لەگوندە سنوریەکان بوو. من لەرۆژانی سەرەتایی بوونی لەنێو گرووپدا دەمبینی کە بێ بڕیارە و دەترسێت لە چەک و ژیان لەنێو ئەشکەوت و دووری لەماڵبات. بەڵام رێگای هەڵاتنی نەبوو؛ ئەشکەوتە دۆزەخییەکانی پەژاک، دەرگای دەرکەوتن و هاتنە ناوەوەیان ، یەکسان بوو لەگەڵ مردن و ژێر گڵ کرانی بێ ناونیشان. نەسرینیش وێڕای تەمەن بچووک و ئەزموونی کەمی و پەروەردەی زۆر کەم هەنێردار بۆ تورکیا و لەلووتکەی پێکدادانەکان لەساڵی ۲۰۱۷ تا ئەوەی کە لەوێ کوژرا… نەسرینیش کوژرا و لەبێ ناونیشانی و بێ ئاگاداری ماڵبات کوژرا.\nپێکدادان لەنێوان هێزەکانی ئاسایش لەگەڵ پۆلیسی سەربازی رووسیا لەقامشلووی سوریا\nدەقی تایبەت. ئاڵۆزی، لەناوچوونی ژێرخان و چاوەڕوانی بۆ مردن؛ چیرۆکی ئەم رۆژانەی ئەندامانی پەکەکە/پەژاک


کوردیپێدیا - بۆچی وزەی نوێبۆوە گرنگە؟\n🔬 بۆچی وزەی نوێبۆوە گرنگە؟ | پۆل: زانست | زمانی بابەت: 🏳 کوردیی ناوەڕاست\nبۆچی وزەی نوێبۆوە گرنگە؟\nوزەی نوێبۆوە گرنگە بەهۆی ئەو سوودانەوە کە دەستەبەری دەکات.\n•\tسوودی ژینگەی\nتەکنەلۆجیاکانیی وزەی نوێبۆوە سەرچاوەی پاکی وزەن کە کاریگەریەکی زۆر نزمتری هەیە لەسەر ژینگە بە بەراورد لەگەڵ لە تەکنەلۆجیای وزەی ئاسای.\n•\tوزە بۆ منداڵی منداڵی منداڵەکانمان\nوزەی نوێبۆوە هەرگیز کۆتایینایەت.. سەرچاوەکانی دیکەی وزە سنوردارن ڕۆژێک دێت تەواو ببن.\n•\tکار و ئابووریەکە\nتێچووی وزەکە کەمە چونکە بۆبەرهەمهێنانی وزەکە پێویستت بە کڕینی سوتەمەنی نابێت وەک وێستگەکانی بەرهەمهێنانی وزە لەڕێگەی گەرمییەوە.\n•\tئاسایشی وزە\nئەمە کاریگەری گەورەی هەیە لەسەر سیاسەتی وزەی نەتەوەی.\n🔭 پۆلێنی زانست: ⚡ فیزیا\n➕ ئەم بابەتە لەلایەن: (رەوەز جەلال ئەمین)ەوە لە: Nov 14 2015 6:02AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Nov 14 2015 7:25PM باشترکراوە\n📷 فایلی وێنە 1.0.1 30 KB Nov 14 2015 6:02AM رەوەز جەلال ئەمین


ڕۆژی پێشمەرگەمان لێ پیرۆز بێ، مەلا برایم مەجید پوور – PMNews\nبیست و شەشی سەرماوەز (٢٦) ڕۆژی پێشمەرگەی کوردستانە. ڕۆژێـکـە ئەو هێزە گەلیە بۆ پاراستنی کۆمار و دەسکەوتەکانی دامەزراوە. هێزێکـە بـە سڕکرانی کۆمـاریش ئـەرکی بـەردەوامی خەبات و ڕاسپاردەکانی فـەرامۆش نـەکردوەو درێژەی بە ڕێگای قازی و شەهیدان و کۆمارەکەی داوە.\nپێشمەرگە هێزی گەلێکی زوڵم لێکراوە. بە لە خۆبردوویی خۆبەخش بەرەنگاری زاڵمانی داگیرکەر بـۆتـەوە و دەبێتەوە، خۆی بـەقوربـانی نیشتمان و گەل دەکا، دەست و دڵائاواترین مرۆڤی سەر زەویە، ئامادەیە بێ بەرانبەر بە نرخترین شتی کە گیانیەتی لە ڕێگای ڕزگاری گەلدا بەختی بکا و کردوشیەتی. سەبـارەت بە گرینگی و پیرۆزی ئەرکی پێشمەرگایەتی هەر چەندی بنوسرێ و بکوترێ هێشتا هەقی خۆی پێنەدراوە.\nیەکێک لە شانازیە مەزنەکانی حیزبی دێمۆکڕاتی کوردستانی ژێر دەستی ئێران ئەوەیە: لە مێژووی خەباتو تێکۆشانی خۆیدا ئەو ڕۆژەی وەک ڕۆژی پێشمەرگە ناودێرو سەبت کردوە، بەڕێزەوە یادی دەکاتەوە و لەبیری نەکردوە. ئەوەی بەلای منەوە جێگای داخ و تێڕامانە ئەوەیە: هێندێک حیزب و سازمان بە بیانویەکی هـەڵـە وەک ئـەوەی بـە ئی حیزبی دێمۆکڕاتی چاو لێدەکەن و ئـەو ڕۆژە یـاد ناکەنەوە! لە حاڵێکدا پێکهێنەر و دامەزرێنەری هێزی پێشمەرگە، بۆ پارێزگاری کوردستان پێکی هێناوە. کوردستانیش بەتەنیا ئی هیچ حیزب و سازمانێک و کەسایەتیەک نیە. مڵکی هەموو دانیشتوانی کوردستانە . کەوابوو پێشمەرگەش بێ ئەملاو ئەولا هێزی پارێزەری کوردستانە .\nبـە بـۆنـەی ئـەو ڕۆژە مەزن و پیرۆزە دەگەڵ ڕێزی بێ پایانم بۆ پێشمەرگە پیرۆزبـایی لـە هەمـوو پێشمەرگەو هاوڕێ ـو هـاوسەنـگەرانـیان، شـەهـیدان و بـنـەماڵـەکانیان، بـەنـدیـە سـیاسیەکان و دایـک و بـابیان و سەرجـەم دانـیشتوانـی کوردستان دەکەم، هیوادارم بەرهەمی خوێنی شەهیدەکان و ئەشکەنجە و ئازاری بەندیەکان و ئاخ و داخی دایک و باب و خۆشک و برایان ڕزگاری کوردستان و سەربەخۆیی گەلەکەمان بێ . بەهیوای ئەو ڕۆژە.\nهیچم نەماوەو ناش توانم ئەوەی شایانی پێشمەرگەیە بیڵێم و بینوسم، تەنیا دەڵێم: پێشمەرگە هیوا و پارێزەری گەل و نیشمانە، وەدیهێنەری ئامانجی شەهیدانە. من وەک مەلا برایمی مەجید پور دەستی ڕێزیان بـۆ لەسەر دڵم دادەنێم و ئـەگەر بە تەعارف و زێدەڕۆیی حیساب نەکەن دەڵێم: بەلای منەوە پێشمەرگە خۆشەویستترین و پیرۆزترینە و شیاوی ڕێزلێنان وشانازی مرۆی سەر زەویە. بـۆیـە قـاسملوم لـە هەمووکەس خۆشتر ویستوە چونـکە دەیفەرموو: هەمومان پێشمەرگەین.\nدیسانیش پێرۆزە بـراتان مەلا برایمی مەجید پور\n٢٥ سەرماوەزی ٢٧١٩ کوردی ١٦/١٢/ ٢٠١٩ زایینی


مام جەلال؛ سەركردەی سەدە\n02.10.2019 10:31 PM\nجەلال تاڵيبانی،یەكەمین سەرۆك كۆماری هەڵبژێردراو لە عێراق\nیەكەمین سەرۆك كۆماری هەڵبژێردراو لە عێراق سبەی 3ی ئۆكتۆبەر ماوەی دوو ساڵ بەسەر كۆچی دوایدا تێپەڕ دەكات، كەمێك لە خەباتی ئەو سەركردەیە لێرەدا دەخەینە روو.\nمام جەلال كوڕ‌ی شێخ حیسامەدین كوڕ‌ی شێخ نوری كوڕ‌ی شێخ غە فوور.\nهاوینی ساڵی 1933 لە گوندی كەلكان ی قەتپاڵی چیای كۆسرەت لە دایكبووە.\nباوكی رێبەری تەكیەی تاڵەبانی دەبێت لە كۆیە. لەوێ چۆتە قوتابخانەی سەرەتایی و بە سەركەوتوویی خوێندنی تەواو كردووە.\nلە ساڵی 1946 دا لەگە‌ڵ چەند هاوڕ‌ێیەكی خوێندكار و بە ئامۆژگاری یەكێك لە مامۆستاكانی كۆمەڵەیەكی فێركاری نهێنی دامەزراندبە ناوی كۆمەڵەی پێشخستنی خوێندنەوە و مام جەلال بە سكرتێری هەڵبژاردرا، ئامانجێكی كۆمەڵەكە هاندانی خوێندكاران بوو بۆ خوێندنەوەی دەرەكی.\nجەلال تاڵەبانی بە نوێنەری خوێندكارانی كۆیە هەڵبژێردرا و بەشداری لە یەكەمین كۆنگرەی خوێندكارانی عیراقدا كرد كە لە نیسانی 1948 لە گۆڕ‌ەپانی السباع ی شاری بەغداد بەسترا.\nلە ساڵی 1951 دا لەگە‌ڵ چەند هەڤاڵێكدا گیراو بۆ شاری موسڵ دوور خرایەوە، لەوێش لە خەباتی سیاسیدا بەردەوام بوو و دواتر چووە كەركوك بۆ تەواوكردنی خوێندن و سەر لەنوێ دامەزراندنەوەی رێكخستنەكانی حزب و بووە بەرپرسی رێكخستنەكانی كەركوك.\nساڵی 1952 چووە كۆلیژی ماف (حقوق) لە بەغداد كە ئەو دەمە رێكخستنەكانی پارتی دیموكراتی كورد پەرتەوازە بوو، بەڵام مام جەلال توانیی رێكخستنەكانی حزب تۆكمە بكاتەوە.\nلە 06 نیسانی 2005، مام جەلال بە هەڵبژاردنێكی راستەوخۆ بە یەكەمین سەرۆكی هەڵبژێراوی عیراق هەڵبژێردرا.\nڕۆژی 3-10-2017 ، سەرۆك مام جەلال لە وڵاتی ئەڵمانیا كۆچی دوایی كرد.\nیەكێتی لەقۆناغی دوای مام جەلال چی دەكات؟\nفەرهاد پیرباڵ بۆ مام جەلال: ئێمە کەوتبووین تۆ هەڵتستاندینەوە\nسەزای تەمەللی سەردانی مەزاری مام جەلالیان كرد


ڕێگە - ویکیپیدیا، ئینسایکڵۆپیدیای ئازاد\nدووریەک لەنێوان دوو شوێن\nڕێگە قۆناغێکە کە لەسەر زەویدا بۆ ھاتوچۆ دیاری دەکرێت یان دەکرێتەوە و لە شوێنێکەوە بۆ شوێنێکی تر دەچێت. ڕێگەکان بە دەستی مرۆڤ دروست دەکرێن و ھەزاران ساڵە بۆ مەبەستی ھاتوچۆی بە پێ، بە وڵاخ یان (بە زۆری لە سەدەی بیستەمەوە) بە ئۆتۆمۆبیل بە کار دێن. لە ئەمڕۆدا داڕشتن و کردنەوەی ڕێگەکان کاری ئەندازیارانی شارستانییە.\nڕێگەیەکی کۆن لە ڕۆمای کۆندا\nشاڕێگەی ٤٠١، ڕێگەیەکی مۆدێرنی قیڕی لە شاری تۆرنتۆ\n١ جۆری ڕێگە بەپێی مەتریاڵ\n٢ کارایی ڕێگە\nجۆری ڕێگە بەپێی مەتریاڵدەستکاری\nلە ڕابردوودا ڕێگەکان تەنیا لەسەر زەویدا دیاری دەکران و ئەگەر بۆ ھاتوچۆی گالیسکەکان بوونایە دەکوترانەوە. ھەرچەند نموونەی ڕێگەی پێشکەوتووتریش لە شارستانییەتە کۆنەکاندا وەکوو میسر یان ڕۆمای کۆندا بینراوە. بەڵام ئەمڕۆ بە گشتی ڕووی دەرەکیی ڕێگەکان لە ئەم مەتریاڵانە دروست دەکرێت:\nخاک (چەو و زیخ)\nڕێگە لە چەند توێ ماتریاڵی جۆراوجۆر دروست دەبێت.\nڕێگەکان بە تێپەڕبوونی کات کۆن دەبن، دادەوەشێن و ئاستی کاراییان دێتە خوارەوە. ئەم داوەشانە ڕەنگە خۆی لە ڕێی قڵیشی ڕووی ڕێگە یا برینەکانی ترەوە دەربخات. دواتر قڵیشەکان گەورەتر دەبن و ڕەنگە چاڵ لە ڕووی ڕێگەکەدا دروست بکەن. لەم کاتەدا ڕێگەکە پێویستی بە نۆژەنکردنەوە دەبێت. نۆژەنکردنەوەکە ڕەنگە بچووک بێت و تەنیا بە گیراندن یا داپۆشینی قڵیشەکان دوایی بێت یا دەکرێت نۆژەنکردنەوەیەکی گەورە بێت و توێیەکی تازەی ئاسفاڵت یا کۆنکریت بە سەر ڕێگەکەدا بخرێت یا تەنانەت لە بنەڕەتەوە دروست بکرێتەوە.\n^ http://www.nytimes.com/1994/05/08/world/world-s-oldest-paved-road-found-in-egypt.html Archived ١ی تەممووزی ٢٠١٧, لە وەیبەک مەشین.\nA. T. Papagiannakis, E. A. Masad, (2007), “Pavement Design and Materials,” Wiley.\nوەرگیراو لە «https://ckb.wikipedia.org/w/index.php?title=ڕێگە&oldid=723224»\nدواجار لە ١١:٤٩ی ١١ی تشرینی یەکەمی ٢٠٢٠ دەستکاری کراوە\nئەم پەڕەیە دواجار لە ١١:٤٩ی ١١ی تشرینی یەکەمی ٢٠٢٠ نوێ کراوەتەوە.


بە فەرمی مۆبایلی Vivo IQOO U3 بە روونمای 90 هێرتزی و پاتری 5000 مللی ئەمپێر ڕاگەیاندرا – کەی ئای تی ئێن\nزانیارییە پێشبینیکراوەکان لەسەر S9 و S9+\nکۆمپانیای هواوەی مۆبایلی Honor 10 GT ڕادەگەیەنێت\n|کورتە هەواڵ| نۆکیا مۆبایلی هۆشمەندی لومیا ٩٢٥ـی ڕاگەیاند.\nوەشانی جێگیری ڕووکاری EMUI 10 بۆ 14 مۆبایلی دیکەی هواوەی و ئۆنەر ڕەوانە دەکرێت\nئەمشەو کاژێر ٨:٠٠ بەکاتی کورستان – هەولێر ڕاستەوخۆ کۆنگرەی ٢٢ی تشرینی یەکمی ئەپڵ دەگوزاینەوە لەگەڵمان بن!\nفەرمی: وەشانی 9.01 بۆ بەکارهێنەرانی یاری فۆرتنایت بەردەستکرا\nبەفەرمی مۆبایلی LG V20 بە ئەندرۆید نوگەت ٧.٠ـەوە ڕاگەیاندرا.\nمۆبایل و تابلێت 16, كانونی یه‌كه‌م 2020\nڕۆژی دوو شەممە، ڕێکەوتی 14ی 12ی 2020، کۆمپانیای ڤیڤۆ لە پێگەی DJ.com بە بێدەنگی هەموو تایبەتمەندی و نرخ و رۆژی بەردەستبوونی مۆبایلی Vivo IQOO U3 ڕاگەیاند.\nمۆبایلەکە چیپسێتی Dimensity 800U لەسەر جێگی کراوە، و بە هەردوو ڕامی 6 گێگابایت و 8 گێگابایت و بیرگەی 128 گێگابایت لە جۆری UFS 2.2 بەردەست دەبێت. خاوەنی ساردکەرەوەیەکە کە پلەی گەرمی پارچەکانی ناوەوەی مۆبایلەکە به ساردی دەهێڵێتەوە بۆ ماوەیەکی زۆر.\nڕوونماکەی بە قەبارەی 6.58 ئینجە لەجۆری IPS LCD و تێکرای نوێبوونەوەی 90 هێرتز و تێکڕای وەڵامدانەوەی دەست لێدانی 180 هێرتز. روونماکەی نۆچێکی تێدایە، کە کامێرای سێڵفی تێدا جێگیر کراوە بە روونی 20 مێگاپێکسڵ و هەستەوەری پەنجە مۆر دەکەوێتە سەر دووگمەی هێز Power.\nدیزاینی کامێرای دواوە لە جۆری زنجیرە مۆبایلەکانی Vivo X50 و Vivo 20ـە کە خاوەندارێتی لە دوو کامێرا دەکات. کامێرای سەرەکی بەروونی 48 مێگاپێکسڵ و کامێرای دووەم بەروونی 2 مێگاپێکسڵ بۆ هەستەوەری قووڵی.\nهەروەک مۆبایلەکە خاوەنی پاترییەکی 5000 مللی/ئەمپێر کاتژمێرییە، و پشتگیری لە بارگاویکەرەوەی 18 وات دەکات.\nنرخی مۆبایلەکە لە چین 1498 CNY دەست پێدەکات، کە بە نزیکی دەکاتە 230 دۆلار و جۆرەکەی تری 1698 CNYـە، کە بە نزیکی دەکاتە 260 دۆلار، لە 14ـی مانگەوە داواکردنی پێشوەختی دەستی پێکردووە و 18ـی مانگ بەردەست دەبێت بۆ کرین.\nتاگەکان Vivo Vivo IQOO U3


10 ئازارشكێنی سروشتی كه له چێشتخانه‌كه‌تدا ھه‌یه\n9/4/2019 09:44 AM\nله‌باره‌ی جێگره‌وه‌كانی حه‌پی ئازارشكێن، د.هه‌ڤین كه‌مال شاه محه‌مه‌د پسپۆڕ له زانستی ئازارو به‌نج و شاره‌زا له چاره‌سه‌ری فه‌قه‌رات و نه‌خۆشی جومگه‌كان بێ نه‌شته‌رگه‌ری و هاوكات ئه‌ندامی ئه‌كادیمیای ئه‌مریكی بۆ ئازار شكاندن له په‌یجی تایبه‌تی خۆی له تۆڕی كۆمه‌ڵایه‌تی فه‌یسبوك ڕایگه‌یاندووه: ئه‌م ده خۆراكه سروشتییه كه له چێشتخانه‌كانماندا هه‌ن ئازارشكێنن، ئه‌وانیش:\n1-زه‌نجه‌فیل: دژه هه‌وكردنه‌كانی تێدایه‌و مادده‌ی ئیندۆرفین له‌له‌شدا زیاد ده‌كات كه ئازار شكێنێكی سروشتییه، هه‌ربۆیه به‌كار هێنانی ده‌بێته هۆی كه‌مكردنه‌وه‌ی ئازاری ماسولكه‌و جومگه‌كان.\n2-سیر: دژه به‌كتریایی تێدایه، به‌كاردێت بۆ چاره‌سه‌ری هه‌وكردنی جومگه‌كان له‌كاتی سه‌رمابووندا.\n3-مێخه‌ك: زیاتر له‌كاتی ئازاری ددان و هه‌وكردنی پوك به‌كاردێت، ئه‌توانیت بیجویت له ده‌متدا بۆ ماوه‌یه‌ك تا ئازاره‌كه نامێنێت.\n4-نه‌عنا: ئازارشكێنی سروشتی تێدایه كه مادده‌ی (مێنتوڵ)ه، ئه‌گه‌ر وه‌كو زه‌یت به‌كاربهێنرێت بۆ مه‌ساجكردن، هه‌روه‌ها ئه‌گه‌ر بخورێت بۆ ئازاری ته‌هه‌یوجی كۆڵۆن و هه‌وكردنی قورگ به‌كاردێت.\n5-سركه‌ی سپی: له‌كاتی پێوه‌دانی هه‌نگ یاخود هه‌ر مشه‌خۆرێك ده‌خرێته‌سه‌ر شوێنی پێوه‌دانه‌كه‌و ئازار كه‌مده‌كاته‌وه له‌گه‌ڵ ئاوسان، چونكه دژه هه‌وكردن و ئازارشكێنی تێدایه، ئه‌توانرێت بۆ مه‌ساجكردنیش به‌كاربێت.\n6-بیبه‌ری سووری تون: یه‌كێكه له‌هه‌ره باشترین ئازارشكێنه‌كان، وه‌كو به‌نجی مه‌وزوعی كارده‌كات و ئازاری ده‌مار سڕده‌كات و هه‌ستكردن به ئازار كه‌مده‌كاته‌وه.\n7- دارچینی: وه‌كو ئازارشكێن به‌كاردێت به‌تایبه‌تی له‌وانه‌ی نه‌خۆشی شه‌كره‌یان هه‌یه، له زستاندا بۆ گه‌رمبوونه‌وه‌ی له‌ش و له‌و كه‌سانه‌ی سوڕی خوێنیان چالاك نیه به‌كاردێت.\n8-زه‌رده‌چه‌وه: ئازارشكێنی سروشتی تێدایه كه به‌شێوه‌ی مادده‌ی (كوركمین)ه، دژه هه‌وكردن و دژه ئۆكسانی تێدایه، به‌كاردێت له‌وانه‌ی ئازاری به‌رده‌وامی جومگه‌كان و یاخود له‌كاتی پێكان ئازاریان بۆ دروستده‌بێت.\n9-ئاو: به‌كاردێت بۆ نه‌هێشتنی وشكبوونه‌وه‌ی خانه‌كانی له‌ش، به دانانی قاچ له‌ناو ئاوێكی شله‌تێندا ئازارو ماندوبوونی نامێنێت، هه‌روه‌ها له ئه‌ژنۆو شانیشدا.\n10-شه‌وه‌فان: زیاتر له‌كاتی ئازاری ڕه‌حم و سووڕی مانگانه‌و ئازاری نه‌خۆشیه ژنانه‌كان كاریگه‌ری هه‌یه.